[image: ]

www.daf-yomi.com
afchunk.xhtml
诪讜注讚 拽讟谉 讬讗 注"讘



讟拽住讟 讛讚祝





	诪转谞讬' 诪讬 砖讛驻讱 讗转 讝讬转讬讜 讜讗讬专注讜 讗讘诇 讗讜 讗讜谞住 讗讜 砖讛讟注讜讛讜 驻讜注诇讬诐 讟讜注谉 拽讜专讛 专讗砖讜谞讛 讜诪谞讬讞讛 诇讗讞专 讛诪讜注讚 讚讘专讬 专' 讬讛讜讚讛 专讘讬 讬讜住讬 讗讜诪专 讝讜诇祝 讜讙讜诪专 讜讙祝 讻讚专讻讜:


	讙诪' 驻转讞 讘讗讘诇 讜住讬讬诐 讘诪讜注讚 讗诪专 专讘 砖讬砖讗 讘专讬讛 讚专讘 讗讬讚讬 讝讗转 讗讜诪专转 讚讘专讬诐 讛诪讜转专讬谉 讘诪讜注讚 讗住讜专讬诐 讘讬诪讬 讗讘诇讜 专讘 讗砖讬 讗诪专 诇讗 诪讬讘注讬讗 拽讗诪专 诇讗 诪讬讘注讬讗 讘讬诪讬 讗讘诇讜 讚诪讚专讘谞谉 讛讜讗 讜砖专讬 讗诇讗 讗驻讬诇讜 讘诪讜注讚 讚讗讬住讜专 诪诇讗讻讛 诪讚讗讜专讬讬转讗 讘诪拽讜诐 驻住讬讚讗 砖专讜 专讘谞谉 转谞讬讗 讻讜讜转讬讛 讚专讘 砖讬砖讗 讘专讬讛 讚专讘 讗讬讚讬 讗诇讜 讚讘专讬诐 讛注讜砖讬谉 诇讗讘诇 讘讬诪讬 讗讘诇讜 讝讬转讬讜 讛驻讜讻讬谉 讟讜注谞讬谉 诇讜 讜讻讚讜 诇讙讜祝 讜驻砖转谞讜 诇讛注诇讜转 诪谉 讛诪砖专讛 讜爪诪专讜 诇讛注诇讜转 诪谉 讛讬讜专讛 讜诪专讘讬爪讬诐 砖讚讛讜 诪砖转讙讬注 注讜谞转 讛诪讬诐 砖诇讜 专' 讬讛讜讚讛 讗讜诪专 讗祝 讝讜专注讬谉 诇讜 砖讚讛 谞讬专 讜砖讚讛 讛注讜诪讚转 诇驻砖转谉 讗诪专讜 诇讜 讗诐 诇讗 转讝专注 讘讘讻讬专 转讝专注 讘讗驻诇 讗诐 诇讗 转讝专注 驻砖转谉 转讝专注 诪诪讬谉 讗讞专 专讘谉 砖诪注讜谉 讘谉 讙诪诇讬讗诇 讗讜诪专 讝讬转讬讜 讛驻讜讻讬谉 讜讗讬谉 砖诐 讗讜诪谉 讗诇讗 讛讜讗 讻讚讜 诇讙讜祝 讜讗讬谉 砖诐 讗讜诪谉 讗诇讗 讛讜讗 驻砖转谞讜 诇讛注诇讜转 诪谉 讛诪砖专讛 讜爪诪专讜 诇讛注诇讜转 诪谉 讛讬讜专讛 讜讗讬谉 砖诐 讗讜诪谉 讗诇讗 讛讜讗 讛专讬 讝讛 讬注砖讛 讘爪讬谞注讗 讬转专 注诇 讻谉 讗诪专 专讘谉 砖诪注讜谉 讘谉 讙诪诇讬讗诇 讗诐 讛讬讛 讗讜诪谉 诇专讘讬诐 讜住驻专 讜讘诇谉 诇专讘讬诐 讜讛讙讬注 注转 讛专讙诇 讜讗讬谉 砖诐 讗讜诪谉 讗诇讗 讛讜讗 讛专讬 讝讛 讬注砖讛 讛讗专讬住讬谉 讜讛讞讻讬专讬谉 讜讛拽讘诇谞讬谉 讛专讬 讗诇讜 讬注砖讜 讗讞专讬诐 讘砖讘讬诇谉 讛讞诪专讬谉 讛讙诪诇讬谉 讜讛住驻谞讬谉 讛专讬 讗诇讜 诇讗 讬注砖讜 讜讗诐 讛讬讜 诪讜讞讻专讬谉 讗讜 诪讜砖讻专讬谉 讗爪诇 讗讞专讬诐 讛专讬 讗诇讜 讬注砖讜 砖讻讬专 讬讜诐 讗驻讬诇讜 讘注讬专 讗讞专转 诇讗 讬注砖讛 讛讬转讛 诪诇讗讻转 讗讞专讬诐 讘讬讚讜 讗注''驻 砖讘拽讬讘讜诇转 诇讗 讬注砖讛 讗祝 注诇 驻讬 砖讘拽讬讘讜诇转 讜诇讗 诪讬讘注讬讗 砖讗讬谞讛 拽讬讘讜诇转 讗讚专讘讛 拽讬讘讜诇转 讻讚讬讚讬讛 讚诪讬 讗诇讗 讗讬诪讗 讘讬谉 拽讬讘讜诇转 讘讬谉 砖讗讬谞讛 拽讬讘讜诇转 诇讗 讬注砖讛 讛讬转讛 诪诇讗讻转讜 讘讬讚 讗讞专讬诐 讘讘讬转讜 诇讗 讬注砖讜 讘讘讬转 讗讞专 讬注砖讜 诪专讬讜谉 讘专讬讛 讚专讘讬谉 讜诪专 讘专讬讛 讚专讘 讗讞讗 讘专讬讛 讚专讘讗 讛讜讛 诇讛讜 讛讛讜讗 讙诪诇讗 讚转讜专讗 讘讛讚讬 讛讚讚讬 讗讬转专注讗 讘讬讛 诪讬诇转讗 讘诪专 讘专讬讛 讚专讘 讗讞讗 讘专讬讛 讚专讘讗 讜驻住拽讬讛 诇讙诪诇讬讛 讗诪专 专讘 讗砖讬 讙讘专讗 专讘讛 讻诪专 讘专讬讛 讚专讘 讗讞讗 注讘讬讚 讛讻讬 谞讛讬 讚诇驻住讬讚讗 讚讬讚讬讛 诇讗 讞讬讬砖 讗讚讗讞专讬诐 诇讗 讞讬讬砖 讜讛讗 转谞讬讗 讗诐 讛讬讜 诪讜砖讻专讬谉 讗讜 诪讜讞讻专讬谉 讗爪诇 讗讞专讬诐 讛专讬 讗诇讜 讬注砖讜 讜讛讜讗 住讘专 讗讚诐 讞砖讜讘 砖讗谞讬





专砖"讬





	诪转谞讬' 诪讬 砖讛驻讱 讗转 讝讬转讬讜. 砖讛讝诪讬谞谉 诇讬转谞诐 注诇 讙讘讬 讛讘讚 诇讛讜爪讬讗 诪讛谉 砖诪谉: 讜讗讬专注讜 讗讘诇. 讘砖讗专 讬诪讜转 讛砖谞讛 砖诇讗 住诪讜讱 诇专讙诇 讜讗讬谞讜 讬讻讜诇 诇讬转谞诐 注诇 讙讘讬 讛讘讚 诇驻讬 砖讗讘诇 讗住讜专 讘注砖讬讬转 诪诇讗讻讛: 讗讜 讗讜谞住. 讛讬讬谞讜 诪讬诇转讗 讗讞专讬转讬 讻诇讜诪专 诪讬 砖讛驻讱 讗转 讝讬转讬讜 诇驻谞讬 讛专讙诇 讜讗讬专注讜 讗讜谞住 讜诇讗 讛讬讛 讬讻讜诇 诇讬转谞诐 注诇 讙讘讬 讘讬转 讛讘讚 讜讘讗 讛专讙诇: 讗讜 砖讛讟注讜讛讜 驻讜注诇讬诐. 砖讛砖讻讬专 诇讬转谞诐 注诇 讙讘讬 讘讬转 讛讘讚 拽讜讚诐 讛专讙诇 讜诇讗 讘讗讜: 讟讜注谉 拽讜专讛 专讗砖讜谞讛. 讻诇讜诪专 谞讜转谞谉 注诇 讙讘讬 讘讬转 讛讘讚 讘专讙诇 讜住讜讞讟 注诇讬讛谉 讛拽讜专讛 驻注诐 讗讞转 讚讗讬 诇讗 注讘讬讚 讛讻讬 讗讬讻讗 驻住讬讚讗 讬转讬专讗: 讜诪谞讬讞讛. 讘讜 砖诇讗 讬住讞讜讟 讬讜转专 注讚 诇讗讞专 讛诪讜注讚: 讝讜诇祝 讜讙讜诪专 讻讚专讻讜. 讻诇讜诪专 谞讜转谞讜 注诇 讙讘讬 讘讬转 讛讘讚 讜住讜讞讟 讛讻诇 讻诇 诪讬讚讬 讚砖驻讜讱 拽专讬 讝讬诇讜祝: 讙诪' 驻转讞 讘讗讘诇 讜住讬讬诐 讘诪讜注讚. 讚拽转谞讬 诪讬 砖讛驻讱 讗转 讝讬转讬讜 讜讗讬专注讜 讗讘诇 讜诇讗 驻讬专砖 讗诐 讬讻讜诇 诇讟注讜谉 拽讜专讛 讘讗讘讬诇讜转 讗诐 诇讗 讗诇讗 诪讬诇讬 讚诪讜注讚 拽讗 驻专讬砖 讚讻讬 讗讬专注 诇讜 拽讜讚诐 讛诪讜注讚 讗讜谞住 讟讜注谉 拽讜专讛 专讗砖讜谞讛 讘诪讜注讚: 讗住讜专 讘讬诪讬 讗讘诇讜. 讻诇讜诪专 诇讛讻讬 诇讗 驻专讬砖 讚讗住讜专 诇讜 诇讟注讜谉 讗驻讬诇讜 拽讜专讛 专讗砖讜谞讛 讘讬诪讬 讗讘诇讜: 诇讗 诪讘注讬讗 讘讬诪讬 讗讘诇讜. 讚讗讬谉 讗住讜专 讘诪诇讗讻讛 讗诇讗 诪讚专讘谞谉 讚砖专讬 诇讟注讜谉 拽讜专讛 专讗砖讜谞讛: 讗诇讗 讗驻讬诇讜. 讞讜诇讜 砖诇 诪讜注讚 讚讗住讬专讗 讘讬讛 诪诇讗讻讛 诪讚讗讜专讬讬转讗 讚讻转讬讘 (砖诪讜转 讻讙) 讗转 讞讙 讛诪爪讜转 转砖诪讜专 砖讘注转 讬诪讬诐 诇讬诪讚 注诇 讻诇 讛讞讙 砖讛讜讗 讗住讜专: 讘诪拽讜诐 驻住讬讚讗 砖专讜 专讘谞谉. 诇讟注讜谉 拽讜专讛 专讗砖讜谞讛: 讛注讜砖讬谉 诇讗讘诇. 讗讞专讬诐 讗讘诇 讛讜讗 注爪诪讜 讗讬谞讜 专砖讗讬: 讻讚讜 诇讙讜祝. 诪讙讜驻转 讛讞讘讬转: 讜讝讬转讬讜 讛驻讜讻讬谉. 谞讜转谞讬谉 讗讜转谉 注诇 讘讬转 讛讘讚 讜讟讜注谞讬谉 诇讜 拽讜专讛 专讗砖讜谞讛 讗讘诇 讛讜讗 注爪诪讜 讗讬谞讜 注讜砖讛 讛讬讬谞讜 讻专讘 砖讬砖讗 讚讗诪专 讚讘专讬诐 讛诪讜转专讬谉 讘讞讜砖''诪 讗住讜专讬谉 讘讬诪讬 讗讘诇讜: 讜驻砖转谞讜 诇讛注诇讜转 诪谉 讛诪砖专讛. 讻诇 讛谞讬 讗讬转 讘讛讜 驻住讬讚讗 讗讬 诇讗 注讘讬讚 诇讛讜: 诪砖转讙讬注 注讜谞转 讛诪讬诐 砖诇讜. 讻砖讛讙讬注 讝诪谞讜 诇讛砖拽讜转 讛砖讚讛 砖讻讱 讛讬讜 谞讜讛讙讬谉 讻诇 讗讞讚 讜讗讞讚 诪砖拽讛 讻诇 讛砖讚讜转 砖讘讘拽注讛 讗讬砖 讬讜诪讜 讗讜 砖讘讜注 讗讞讚: 砖讚讛 谞讬专. 砖讚讛 讞专讜砖讛: 砖讚讛 讛注讜诪讚转 诇驻砖转谉. 砖讗诐 诇讗 转讝专注 注讻砖讜 诪讻讗谉 讜讗讬诇讱 讗讬谞讜 专讗讜讬 诇驻砖转谉: 讗诪专讜 诇讜. 诇讗 转讝专注 砖讚讛 谞讬专 讜砖讚讛 驻砖转谉 砖讗诐 诇讗 转讝专注 讘讘讻讬专 讘砖讚讛 谞讬专 转讝专注 讘讗驻诇 讜诇讗 讛讜讬 驻住讬讚讗 讬转讬专讗: 讘诇谉. 砖讜诪专 讘讬转 讛诪专讞抓 讜诪砖诪砖谉 讘讘讬转 讛诪专讞抓 讜谞讜讟诇 诪讻诇 讗讞讚 砖讻专讜: 讜讛讙讬注 注转 讛专讙诇. 砖讛讻诇 爪专讬讻讬谉 诇讜 讛专讬 讝讛 讬注砖讛 讻讬讜谉 讚讗讬转 诇讬讛 驻住讬讚讗 讜讗讬讻讗 谞诪讬 爪讜专讱 专讘讬诐 讜诇''讙 讛讻讗 讘爪讬谞注讗 讚讛讗 专讘讬诐 讛讜讗: 讛讗专讬住讬谉. 诪拽讘诇讬 讛砖讚讜转 诇砖谞讬诐 诇砖诇讬砖 讜诇专讘讬注: 讛讞讻讬专讬诐. 砖拽讬讘诇 诇砖诪讬专讛 讜诇注讜讘讚讛 诇住讻讜诐 讻讱 讜讻讱 讻讜专讬谉 讗谞讬 谞讜转谉 诇讱 诪诪谞讛: 讜讛拽讘诇谞讬诐. 砖拽讬讘诇讜 诇砖讜诪专讛 诇讝诪谉 驻诇讜谞讬 讘住讻讜诐 讻讱 讜讻讱 讘讬谉 讬讛讬讛 讛专讘讛 讗讜 诪注讟 讛专讬 讗诇讜 讬注砖讜 讗讞专讬诐 讘砖讘讬诇诐: 讛讙诪诇讬诐 讜讛住驻谞讬诐 讛专讬 讗诇讜 诇讗 讬注砖讜. 诇讗 讬砖讻讬专讜 诇讻转讞讬诇讛 诇驻讬 砖讛诪诇讗讻讛 砖诇讛诐 讛讜讗: 讜讗诐 讛讬讜 诪讜讞讻专讬谉 讗讜 诪讜砖讻专讬谉. 讛诐 讗讜 讘讛诪转诐 讗爪诇 讗讞专讬诐 诇诪讛诇讱 讞讚砖 讗讜 讞讚砖讬诐 讛专讬 讗诇讜 讬注砖讜 讛诐 诇注爪诪谉 讜诇讗 讬驻住讬讚讜 讻诇 砖讻专谉 讜讘注诇讬诐 谞诪讬 诇讗 讬驻住讬讚讜 讜讛讻讗 诇讗 拽转谞讬 注诇 讬讚讬 讗讞专讬诐 砖讛专讬 讛谉 讘注爪诪谉 诪讜砖讻专讬谉 讗讘诇 讗专讬住讬诐 讗驻砖专 诇讛诐 注诇 讬讚讬 讗讞专讬诐 讘注讘讜讚转 拽专拽注: 砖讻讬专 讬讜诐. 讗讞讚 讜讗驻讬诇讜 讘注讬专 讗讞专转 讜讗讬谉 讬讜讚注讬谉 砖诐 砖讛讜讗 讗讘诇 讜诇讬讻讗 诪砖讜诐 诪专讗讬转 讛注讬谉: 诇讗 讬注砖讛. 讛讜讗讬诇 讜讘讬讚讜 诇讞讝讜专 讻讚讗诪专讬谞谉 (讘''拽 讚祝 拽讟''讝:) 驻讜注诇 讻讞讜讝专 讜讗驻讬诇讜 讘讞爪讬 讛讬讜诐 讜诇讬讻讗 驻住讬讚讗 讻讜诇讬 讛讗讬: 讗诐 讛讬转讛 诪诇讗讻转 讗讞专讬诐 讘讬讚讜. 讘讘讬转讜 讻讙讜谉 讘讙讚 诇讗专讜讙 讛讜讗讬诇 讜讘专砖讜转讬讛 诇讙讜诪专讜 诇讗讞专 讝诪谉 讛专讬 讗诇讜 诇讗 讬注砖讜: 讜讗注''驻 砖讘拽讬讘讜诇转. 讗讞专讬诐 讛讬讗 砖拽讬讘诇 注诇讬讜 诇爪诪讬转讜转 讗讜转讜 讘讙讚 诇讗讜专讙讜 讘讻讱 讜讻讱: 拽讬讘讜诇转. 诇注砖讜转 讘讻讱 讜讻讱 (砖专讬): 讻讚讬讚讬讛 讚诪讬讗. 讜讗住讜专 讗讘诇 砖讗讬谞讛 拽讬讘讜诇转 讚诇讗 讛讜讛 讻讚讬讚讬讛 砖专讬: 讘讘讬转讜. 砖诇 讗讘诇 诇讗 讬注砖讜 讗讜转讜 诪砖讜诐 讞砖讚 砖讬讗诪专讜 讛讜讗 讘注爪诪讜 诪住讬讬注 讘诪诇讗讻讛 讗讬 谞诪讬 砖诇讗 讬讗诪专讜 讘讬诪讬 讗讘诇讜 讛砖讻讬专讜 诇讝讛 讛驻讜注诇: 讙诪诇讗. 爪诪讚 讘拽专 讘讬谉 砖谞讬讛诐 砖讜专 讗讞讚 诇讝讛 讜砖讜专 讗讞讚 诇讝讛: 讗讬转专注 讘讬讛 诪讬诇转讗. 讗讘讬诇讜转: 驻住拽讬讛 诇讙诪诇讬讛. 讛驻住讬拽 砖讜专讜 诪谉 讛爪诪讚 讜诇讗 砖诇讞讜 诇讞专讜砖 讘砖讚讛 诇驻讬 砖讛讬讛 讗讘诇 讜诪爪讜讜讛 注诇 砖讘讬转转 讘讛诪转讜 诪讚专讘谞谉: 诇讛驻住讚 讚讬讚讬讛 诇讗 讞讬讬砖. 讚诇讗 拽讗 诪注讘讚 讗专注讗 诪讙诪诇讬讛 诪砖讜诐 讚讗讘诇 讛讜讗: 诇驻住讬讚讗 讚讗讞专讬谞讬. 讻讙讜谉 诪专讬讜谉 诇讗 讞讬讬砖 讚诇讗 拽讗 诪砖讚专 诇讙诪诇讬讛 讛讜讬 诇讬讛 驻住讬讚讗 讚诇讗 讛讜讛 诇讬讛 讘讛诪讛 诇讞专讜砖 讜讻讬讜谉 讚砖专讬 讻讚转谞讬讗 讗诐 讛讬讜 诪讜讞讻专讬谉 讜讻讜' 讛讜讛 诇讬讛 诇诪讬讞砖 讗驻住讬讚讗 讚讞讘专讬讛: 讛讜讗 住讘专. 诪专 讘专讬讛 讚专讘 讗讞讗: 讗讚诐 讞砖讜讘 砖讗谞讬. 讚讛讗 讜讛讗 讗住讜专 诇讚讬讚讬讛 诇诪讬注讘讚:





转讜住驻讜转





	专讘讬 讬讜住讬 讗讜诪专 讝讜诇祝 讜讙讜诪专 讜讙祝 讻讚专讻讜 驻讬' 讘拽讜谞讟专住 诇讬砖谞讗 讗讞专讬谞讗 讜讙祝 诪砖讜诐 讚讗讬讻讗 驻住讬讚讗 砖诪讜诇讬讻谉 讘诇讗 诪讙讜驻讛 讜讬''诇 讚爪专讬讱 诇讻住讜转讜 诪驻谞讬 讛砖专爪讬诐 讜诪讬讛讜 诪讙讜驻讛 诇讗 讛讬讛 爪专讬讱 讚讚讬讜 讘讻讬住讜讬 诪讜注讟 讜砖诪谉 讞讚砖 诪转拽诇拽诇: 讗驻讬诇讜 讞讜诇 讛诪讜注讚 讚讗住讜专讗 讘诪诇讗讻讛 诪讚讗讜专讬讬转讗 驻专拽 拽诪讗 (讚祝 讘. 讘讚''讛 诪砖拽讬谉) 驻讬专砖转讬: 专讘讬 讬讛讜讚讛 讗讜诪专 讗祝 讝讜专注讬诐 讻讜' 讘诪转谞讬转讬谉 诪讞诪讬专 . 专讘讬 讬讛讜讚讛 讜讻讗谉 诪讬拽诇: 讘讜专讜 诇讙讜祝 住驻专讬诐 讗讞专讬诐 讻讚讜: . 专讘谉 砖诪注讜谉 讘谉 讙诪诇讬讗诇 讗讜诪专 讻讜' . 讜讗祝 注诇 讙讘 讚专讘谉 砖诪注讜谉 讘谉 讙诪诇讬讗诇 谞诪讬 诪讜讚讛 诇讚专讘 砖讬砖讗 讘专讬讛 讚专讘 讗讬讚讬 讚讗住讜专讬谉 讘讬诪讬 讗讘诇讜 诪讜讚讛 讛讬讻讗 讚讗讬谉 砖诐 讗讜诪谉 讗诇讗 讛讜讗 讚砖专讬 讜讘爪讬谞注讗 讬注砖讜 注''讬 讗讞专讬诐 诪砖讜诐 驻住讬讚讗 讚诪砖讻讬专 砖专讬谞谉 讜讙讘讬 讗讘诇讜 讚砖专讬谞谉 讛讜讗 注爪诪讜 讘讗讬谉 砖诐 砖讬注砖讛 讻诪讜转讜 讜讗讜诪谉 诇专讘讬诐 讜住驻专 讜讻讜' 诪砖讜诐 讚爪讜专讱 讚专讘讬诐 讜专讙讬诇讗 砖专讬讗 诇注讬诇 讜讬砖 诪驻专砖讬诐 讚讛讗 讚砖专讬谞谉 诇讗讘诇 注爪诪讜 讻砖诇讗 讬诪爪讗 讗讞专讬诐 讻讚诪砖诪注 讛诇砖讜谉 讜讗讬谉 砖诐 讗讜诪谉 讗诇讗 讛讜讗 讗讘诇 诇讻转讞讬诇讛 爪专讬讱 诇注砖讜转 注诇 讬讚讬 讗讞专讬诐 诪讬讛讜 诇驻讬 讛讟注诐 讛讝讛 诇讗 讬讚注谞讗 讘讞诪专讬谉 讜住驻专讬谉 讻砖诪讜砖讻专讬谉 讗爪诇 讗讞专讬诐 诇诪讛 讗讬谉 诪爪专讬讱 讘住诪讜讱 注诇 讬讚讬 讗讞专讬诐 讜诇驻讬 讟注诐 拽诪讗 谞讬讞讗 讚讗讬谉 诪讬 砖讬注砖讛 讚讘专 讝讛 讘讗讜转讜 砖讬砖 讗讜诪谞讜转 讚讞诪专 讜讙诪诇 讜住驻谉:





专讘讬谞讜 讞谞谞讗诇

诪讬 砖讛驻讱 讗转 讝讬转讬讜 诇讟讞谞谉 讜讗讬专注讜 讗讘诇 讗讜 讗讜谞住 讗讜 砖讛讟注讜讛讜 讛驻讜注诇讬诐 讜谞讻谞住 讛诪讜注讚 讟讜注谉 拽讜专讛 专讗砖讜谞讛 讜诪谞讬讞诐 诇讗讞专 讛诪讜注讚 讚讘专讬 专"讬 专' 讬讜住讬 讗讜诪专 讝讜诇祝 讜讙讜诪专 讻讚专讻讜 讜诪拽砖讬谞谉 诪转谞讬转讬谉 讘讗讘诇 讜诇讗 驻讬专砖 讗诐 诪讜转专 诇注砖讜转 诪诇讗讻转讜 讘诪拽讜诐 驻住讬讚讗 讗诐 诇讗. 讜拽驻抓 讜诪讜专讛 诇谞讜 讘讞讜诇讜 砖诇 诪讜注讚 砖诪讜转专 讘诪拽讜诐 驻住讬讚讗. 



讜驻讬专拽 专讘 砖讬砖讗 讘专讬讛 讚专讘 讗讬讚讬 讝讗转 讗讜诪专转 讚讘专讬诐 讛诪讜转专讬谉 讘讞讜砖"诪 讗住讜专讬谉 诇注砖讜转谉 讘讬诪讬 讗讘诇讜. 



转谞讬讗 讻讜转讬讛 讗诇讜 讚讘专讬诐 砖注讜砖讬谉 诇讗讘诇 讘讬诪讬 讗讘诇讜. 驻讬专讜砖 讛转讬专讜 诪砖讜诐 驻住讬讚讗 诇注砖讜转 诇讜 讗讞专讬诐 讜诇讗 讛讜讗 讗讘诇 注"讬 讗讞专讬诐 讛转讬专讜 诇讜 诇讛驻讜讱 讝讬转讬讜 讜诇讙讜祝 讘讚讬讜 讜诇讛注诇讜转 驻砖转谞讜 诪谉 讛诪砖专讛 讜爪诪专讜 诪谉 讛讬讜专讛 讜诪专讘讬爪讬谉 砖讚讛讜 诪砖转讙讬注 注讜谞转 讛诪讬诐 砖诇讜. 



专' 讬讛讜讚讛 讗讜诪专 讗祝 讝讜专注讬谉 讻讜' 专' 砖诪注讜谉 讘谉 讙诪诇讬讗诇 讗讜诪专 讝讬转讬讜 讛驻讜讻讬谉 驻砖转谞讜 讘诪砖专讛 爪诪专讜 讘讬讜专讛 讜讗讬谉 砖诐 讗讜诪谉 讗诇讗 讛讜讗 讛专讬 讝讛 注讜砖讛 讘爪谞注讗 讘转讜讱 讘讬转讜 讜讻谉 讛讬讛 讗讜诪专 讗诐 讛讬讛 住驻专 讗讜 讘诇谉 诇专讘讬诐 讜讛讙讬注 讛专讙诇 讜讗讬谉 砖诐 讗诇讗 讛讜讗 讛专讬 讝讛 讬注砖讛. 



讛讗专讬住讬谉 讜讛讞讻讬专讬谉 讜讛拽讘诇谞讬谉 讘砖讚讜转讬讜 讛专讬 讗诇讜 讬注砖讜 讗讘诇 讛讞诪专讬谉 讜讛讙诪诇讬谉 讜讛住驻讬谞讛 砖诇讜 诇讗 讬注砖讛 讘讛谉 诪诇讗讻讛 讘讬诪讬 讗讘诇讜 讜讗诐 讛讬讜 诪拽讜讚诐 诪讜砖讻专讬谉 讘讬讚 讗讞专讬诐 注讜砖讬谉. 砖讻讬专 讬讜诐 砖诇讜 讗驻讬诇讜 讘注讬专 讗讞专转 诇讗 讬注砖讛 讛讬转讛 诪诇讗讻转 讗讞专讬诐 讘讬讚讜 讘讬谉 讘拽讬讘讜诇转 讘讬谉 砖讗讬谞讛 讘拽讬讘讜诇转 诇讗 讬注砖讛 讛讬转讛 诪诇讗讻转讜 讘讬讚 讗讞专讬诐 讘讘讬转讜 诇讗 讬注砖讛 讘讘讬转 讗讞专 讬注砖讛. 



诪专讬讜谉 讜诪专 讘专讬讛 讚专讘 讗讞讗 讛讜讜 砖讜转驻讬 讗讬专注 讘讬讛 讘诪专 讘专讬讛 讚专讘 讗讞讗 讗讘诇. 砖讚专 讜驻住拽讬讛 诇讙诪诇讬讛. 讗诪专 专讘 讗砖讬 讜讛转谞讬讗 讗诐 讛讬讜 诪讜砖讻专讬谉 讗爪诇 讗讞专讬诐 砖专讜 讜讚讞讬谞谉 讛谞讬 诪讬诇讬 讘讗讬谞讬砖 讚注诇诪讗 讗讘诇 讗讚诐 讞砖讜讘 讗驻讬' 诪讜砖讻专讬谉 诇讗:






专诪讘"谉

讚讘专讬诐 讛诪讜转专讬谉 讘讞讜诇讜 砖诇 诪讜注讚 诪砖讜诐 讚讘专 讛讗讘讚 讗住讜专讬谉 诇讗讘诇 讘讬诪讬 讗讘诇讜 诇注砖讜转谉 讘讬讚讜 讗讘诇 讗讞专讬诐 注讜砖讬谉 诇讜 讚转谞讬讗 (诪"拽 讬"讗 注"讘) 讗诇讜 讚讘专讬诐 砖注讜砖讬谉 诇讗讘诇 讘讬诪讬 讗讘诇讜 讻讙讜谉 讝讬转讬讜 诇讛驻讜讱 讜讻讚讜 谞讙讜祝. 讜驻砖转谞讜 诇注诇讜转 诪谉 讛诪砖专讛. 讜爪诪专讜 诇注诇讜转 诪谉 讛讬讜专讛. 讜诪专讘讬爪讬谉 诇讜 砖讚讛讜 诪砖转讙讬注 诇注讜谞转 讛诪讬诐 砖诇讜. 专' 讬讛讜讚讛 讗讜诪专 讗祝 讝讜专注讬谉 诇讜 砖讚讛 谞讬专 讜砖讚讛 讛注讜诪讚转 诇驻砖转谉. 讗诪专讜 诇讜 讗诐 诇讗 转讝专注 讘讘讻讬专 转讝专注 讘讗驻讬诇. 讗诐 诇讗 转讝专注 驻砖转谉 转讝专注 诪讬谉 讗讞专. 专砖讘"讙 讗讜诪专 讝讬转讬讜 讛驻讜讻讬谉. 讜驻砖转谞讜 诇注诇讜转 诪谉 讛诪砖专讛. 讜爪诪专讜 诇注诇讜转 诪谉 讛讬讜专讛 讜讗讬谉 砖诐 讗讜诪谉 讛专讬 讝讛 注讜砖讛 讘爪讬谞注讗. 讜讻谉 讛讬讛 专砖讘"讙 讗讜诪专 讗诐 讛讬讛 讗讜诪谉 诇专讘讬诐 讜讛讙讬注 砖注转 讛专讙诇 讗诐 讗讬谉 砖诐 讗讜诪谉 讗诇讗 讛讜讗 讛专讬 讝讛 注讜砖讛 讘爪讬谞注讗 讜诪讜转专. 讜谞专讗讛 诇谞讜 砖讛诇讻讛 讻专砖讘"讙 讚讗诪专 砖诪讜讗诇 讛诇讻讛 讻讚讘专讬 讛诪拽讬诇 讘讗讘诇. 
讜讛转诐 讘讗讘诇 (驻"讛) 转谞讬讗: 讗讘诇 讻诇 砖讘注转 讛讬诪讬诐 讗住讜专 讘注砖讬讬转 诪诇讗讻讛. 讛讜讗 讜讘谞讬讜 讜注讘讚讬讜 讜砖驻讞讜转讬讜 讜讘讛诪转讜. 驻讬' 讘谞讬讜 讜讘谞讜转讬讜 讛住诪讜讻讬谉 注诇 砖诇讞谞讜 诪注砖讛 讬讚讬讛诐 砖诇讜. 诇驻讬讻讱 讗住讜专讬诐 讘注砖讬讬转 诪诇讗讻讛. 讜讻砖诐 砖讛讜讗 讗住讜专 讘注砖讬讬转 诪诇讗讻讛 讻讱 讗讞专讬诐 讗住讜专讬谉 诇注砖讜转 诇讜 讗讘诇 注讜砖讬谉 诪诇讗讻讛 砖讛讬讗 讗讜讘讚转. 讻讜谞住讬谉 诇讜 讙专谞讜. 诪讘注讟讬谉 诇讜 讬讬谞讜 诪讙讬驻讬谉 诇讜 讞讘讬讜转讬讜. 讝讬转讬讜 讛驻讜讻讬谉 专' 讬讛讜讚讛 讗讜诪专 讟讜注谉 拽讜专讛 讛专讗砖讜谞讛 讜诪谞讬讞 讗转 讛砖谞讬讛 讗讞专 讛讗讘诇 讜讬讙诪讜专 讗"诇 专' 讬讜住讬 讜讛诇讗 讗讜讘讚讬谉 讛谉. 讗诇讗 讬讙诪讜专. 讝讬转讬讜 诇讛驻讜讱 讜讻讚讜 谞讙讜祝 专' 讬讛讜讚讛 讗讜诪专 注讜砖讛 诇讜 诇讬诪讜讚讬诐 讜讗讞专 讛讗讘诇 讬诪专讞, 讗"诇 专' 讬讜住讬 讜讛诇讗 讗讜讘讚讬谉 讛谉 讗诇讗 讬讙诪讜专 讜讻讜'. 诪专讘讬爪讬谉 诇讜 砖讚讛 讛诇讘谉 诇讝专讬注讛. 讝讜专注讬谉 诇讜 谞讬专讜 驻砖转谉 讚讘专讬 专' 讬讛讜讚讛. 讜讞讻"讗 讗诐 诇讗 讝专注讛 驻砖转谉 讬讝专注谞讛 诪讬谉 讗讞专 讗诐 诇讗 讝专注讛 讘砖讘转 讝讜 讬讝专注谞讛 讘砖讘转 讗讞专转. 
讜讛讗讬 讚拽转谞讬 讘讘专讬讬转讗 讘讙诪专讗 讚讬诇谉 诪专讘讬爪讬谉 诇讜 砖讚讛 诪砖转讙讬注 讗诪转 讛诪讬诐 砖诇讜. 诪住转讘专讗 讚讛讬讬谞讜 讛砖拽讗讛 诪讜注讟转 砖注讜砖讬谉 诇砖讚讛 讛诇讘谉 拽讜讚诐 诇讝专讬注讛 讻讚讬 诇讝专注讛 讘讝诪谞讛 诪讬讚 讜讚讘专 讛讗讘讚 讛讜讗. 砖讗诐 讗讬 讗转讛 诪专讘讬抓 讗讜转讛 讘注讜谞讛 讘讗讬谉 讬诪讜转 讛讙砖诪讬诐 讜砖讜讘 讗讬谞讛 谞讝专注转 讘砖谞讛 讝讜 讬驻讛. 讜诇讬讻讗 诇诪讬诪专 诪砖拽讬谉 诇讜 砖讚讛 讝专讜注讛. 砖诇讗 诪爪讬谞讜 讛砖拽讗讛 诪讜转专转 诪砖讜诐 讚讘专 讛讗讘讚 讗诇讗 讘讘讬转 讛砖诇讞讬谉 讘诇讘讚. 讜讘讬转 讛砖诇讞讬谉 诇讗 转谞讬 讘讬讛 砖讚讛讜 住转诐 讜讛讬讬谞讜 讚拽转谞讬 诪专讘讬爪讬谉 诇讜 砖讚讛 诇讘谉 诇讝专讬注讛. 讜诇砖讜谉 诪专讘讬爪讬谉 诪讜讻讬讞 讻谉. 砖讛讜讗 讻讚专讱 专讬讘讜抓 诇讘讬转. 讜诇讙讘讬 诪讜注讚 拽转谞讬 讘讘专讬讬转讗 诪专讘讬爪讬谉 驻砖讬讟讗 讛讗 拽转谞讬 诪砖拽讬谉 讘讬转 讛砖诇讞讬谉 讘诪讜注讚. 讗诇讗 专讬讘讜抓 讝讛 注谞讬谉 讗讞专 讛砖拽讗讛 拽讜讚诐 讝专讬注讛 讘砖讚讛 讛爪专讬讻讛 诇讻讱. 
讜讝讜 讛讬讗 砖砖谞讜 讘驻专拽 专讗砖讜谉 (讜' 注"讘): 转"专 诪专讘讬爪讬谉 砖讚讛 讛诇讘谉 讘砖讘讬注讬转 讗讘诇 诇讗 讘诪讜注讚 讜讛讜讬谞谉 讘讛 讜讛转谞讬讗 讘讬谉 讘诪讜注讚 讘讬谉 讘砖讘讬注讬转. 讻诇讜诪专 讘讬谉 讘诪讜注讚 讘讬谉 讘砖讘讬注讬转 诪专讘讬爪讬谉. 讜驻专讬拽 讛讗 专' 讗诇讬注讝专 讘谉 讬注拽讘 讚诪讞诪讬专 讘诪讜注讚 讜诇讗 砖专讬 讞专驻讗 诇砖讜讜讬讛 讗驻诇讗. 讛讗 专讘谞谉 讚诪拽讬诇讬谉 讘讻讬 讛讗讬 讙讜讜谞讗. 讜驻诇讜讙转讬讬讛讜 讘砖讚讛 讙专讬讚. 讜讻谉 讛讗 讚转谞讬讗 诪专讘讬爪讬谉 诇讜 砖讚讛 讛诇讘谉 注专讘 砖讘讬注讬转 讻讚讬 砖讬爪讗讜 讬专拽讜转 讘砖讘讬注讬转. 讜诇讗 注讜讚 讗诇讗 砖诪专讘讬爪讬谉 讘砖讘讬注讬转 讻讚讬 砖讬爪讗讜 讬专拽讜转 讘诪讜爪讗讬 砖讘讬注讬转 讻讬 讛讗讬 讙讜讜谞讗 讛讜讗 讚诪专讘讬爪讬谉 讗讜转诐 讘讛砖拽讗讛 诪讜注讟转 讘注专讘 砖讘讬注讬转 讻讚讬 砖讬爪讗讜 住驻讬讞讬 讬专拽讜转 讘砖讘讬注讬转 讘砖讚讛 讘讜专 讜讘砖讚讛 谞讬专. 讜讻讬讜爪讗 讘讛谉 诪谉 讛诪拽讜诪讜转 砖讛住驻讬讞讬谉 诪讜转专讬 讘讛谉. 讜讻谉 诪专讘讬爪讬谉 讘砖讘讬注讬转 讻讚讬 砖讬爪讗讜 讬专拽讜转 讘诪讜爪讗讬 砖讘讬注讬转. 讘讬谉 诇讝专注谉 讘讬谉 诇住驻讬讞讬诐 砖诇讛诐. 讚住驻讬讞讬 讬专拽讜转 讘诪讜爪讗讬 砖讘讬注讬转 讘讻诇 诪拽讜诐 驻讬专讜砖讜 讛砖拽讗讛 诪讜注讟转 注诇 诪谞转 诇讝讜专注讛. 讜住诪讻讜 讗讜转讛 讛砖拽讗讛 讘讙诪专' 诇诪讞诇讜拽转 专' 讗诇讬注讝专 讘谉 讬注拽讘 讜专讘谞谉 讚诪讜注讚. 诇专讘讬 讗诇讬注讝专 讘谉 讬注拽讘 讗住讜专 讜诇专讘谞谉 砖专讬. 谞诪爪讗转 讝讗转 讛讘专讬讬转讗 砖砖谞讜讬讛 讘讗讘诇 诪专讘讬爪讬谉 诇讜 砖讚讛讜 诪砖转讙讬注 注讜谞转 讛诪讬诐 砖诇讜, 砖诇讗 讻讚讘专讬 专' 讗诇讬注讝专 讘谉 讬注拽讘 讚诪讞诪讬专 讜专砖"讬 讝"诇 诪驻专砖 诪专讘讬爪讬谉 讛砖拽讗讛 诪讜注讟转 诇讬专拽讜转. 讜讗讬谉 驻讬专讜砖讜 诪讞讜讜专.
讜诪讻诇 诪拽讜诐 讻讬讜谉 讚讘专讬讬转讗 拽转谞讬 诪专讘讬爪讬谉. 讜讛讚讘专 讬讚讜注 砖讛专讘讛 砖讚讜转 讘讻诇诇 砖讚讛 诇讘谉. 讻讙讜谉 讘讬转 讛砖诇讞讬谉 讜讘讬转 讛讘注诇 讜砖讚讛 讙专讬讚 讜砖讚讛 诪讟讜谞谞转. 讚讻诇 砖讗讬谞讜 砖讚讛 讗讬诇谉 谞拽专讗 讻谉, 砖诪注 诪讬谞讛 讗讬谉 讛讬转专 讝讛 转诇讜讬 讘讙讜驻讛 砖诇 砖讚讛 讝讛, 讗诇讗 专讬讘讜抓 讛讜讗 讚诪讜转专 讘诪讜注讚 讜讘砖讘讬注讬转 诇专讘谞谉, 讜诇专' 讗诇讬注讝专 讘谉 讬注拽讘 讘砖讘讬注讬转 讗讘诇 诇讗 讘诪讜注讚. 讜讛讬诇讻讱 讘专讬讬转讗 讚讗讘诇 讚拽转谞讬 谞诪讬 诪专讘讬爪讬谉 砖讚讛讜 诇讻砖转讙讬注 注讜谞转 诪讬诐 砖诇讜. 讚讗诇诪讗 讚讘专 讛讗讘讚 诪讬拽专讬, 讻专讘谞谉 讗转讬讗.
讜诪讬讻谉 讗谞讬 讗讜诪专 讚讛诇讻讛 讻专讘谞谉 讚驻诇讬讙讬 注诇讬讛 讚专讘讬 讗诇讬注讝专 讘谉 讬注拽讘 诇注谞讬谉 讝专注讬诐 砖诇讗 砖转讜 讜砖讚讛 讙专讬讚, 讚讟注诪讗 讚专讘谞谉 诇讗讜 诪砖讜诐 讚讛专讜讞讛 砖专讬讗 诇讛讜 讘诪讜注讚 讗诇讗 诪砖讜诐 讚讚讘专 讛讗讘讚 诪拽专讬 诇讛讜, 讜讛讗 讚拽转谞讬 住讬驻讗 讚讘专讬讬转讗 讚讗讘诇 专' 讬讛讜讚讛 讗讜诪专 讗祝 讝讜专注讬谉 诇讜 砖讚讛 谞讬专讛 讜砖讚讛 讛注讜诪讚转 诇驻砖转谉. 讜讗诪专讜 诇讜 讗诐 诇讗 转讝专注 讘讘讻讬专 转讝专注 讘讗驻讬诇. 讛讜拽砖讛 诇谞讜 注诇讛 讜讛诇讗 讘讬谉 讘讻讬专 讜讗驻讬诇 讚讘专 讛讗讘讚 诪讬拽专讬 诇专讘谞谉 讚驻诇讬讙讬 注诇讬讛 讚专' 讗诇讬注讝专 讘谉 讬注拽讘.
讜讛讬讬谞讜 住讘讜专讬谉 诇讜诪专 讚讘讝专注讬诐 砖讻讘专 谞讝专注讜 讞专驻讗 诇砖讜讬讗 讗驻诇讗 讚讘专 讛讗讘讚 讛讜讗, 讗讘诇 讝讜 砖诇讗 谞讝专注讛 驻注诪讬诐 砖讛讗驻讬诇 诪转讘专讱 讜讛讘讻讬专 诇讜拽讛, 讜讻谉 讘驻砖转谉, 讜诪讬谉 讗讞专, 注讚 砖诪爪讬谞讜 讘讬专讜砖诇诪讬 诪谞讜 讗诪专讜 诇讬讛 专' 讬讜住讬 诪讞诇驻讗 砖讬讟转讬讛 讚专' 讬讛讜讚讛 转诪谉 讗诪专 讬讗讘讚 讚讘专 诪讜注讟 讜讗诇 讬讗讘讚 讚讘专 讛专讘讛 讜讛讻讗 讛讜讗 讗诪专 讛讻讬谉, 砖谞讬讬' 讛讬讗, 转诪谉 砖讚专讻讜 诇讛注专讬诐, 讻诇 砖讻谉 诪讞诇驻讗 砖讬讟转讬讛 讚专' 讬讜住讬 诪讛 讗诐 转诪谉 砖讚专讻讜 诇讛注专讬' 讗转 讗诪专 诪讜转专 讻讗谉 砖讗讬谉 讚专讻讜 诇讛注专讬诐 诇讗 讻诇 砖讻谉, 讗诪专 专' 讞谞讬谞讗 诪谞讜 讗诪专讜 诇讜 讞讻诪讬诐, 砖讛谉 注讜砖讬谉 讻砖讬讟转 专"讬 讘诪讜注讚, 注讚 讻讗谉 讙讬专住讗 讬专讜砖诇诪讬转.
讜驻讬专讜砖讛 讘专讜专, 砖讛谉 诪拽砖讬谉 诪讗谉 转谞讗 讚驻诇讬讙 注诇讬讛 讚专' 讬讛讜讚讛 诇注谞讬谉 砖讚讛 谞讬专 讜砖讚讛 驻砖转谉 专' 讬讜住讬 讚讛讜讗 讘谉 驻诇讜讙转讬讛 讘诪讜注讚, 讗诐 讻谉 拽砖讬讗 讚专' 讬讛讜讚讛 讗讚专' 讬讛讜讚讛 讜专' 讬讜住讬 讗专' 讬讜住讬, 讚讗诇讜 讘诪转谞讬转讬谉 诇专' 讬讛讜讚讛 讟讜注谉 拽讜专讛 专讗砖讜谞讛 讚讗讬转 讘讛 驻住讬讚讗 诪专讜讘讛 讜诪谞讬讞 讛砖讗专 诇讗讞专 讛诪讜注讚 诪驻谞讬 砖讛驻住讚 诪讜注讟 讛讜讗, 讜讗诇讜 讛讻讗 讞讬讬砖 诇讛驻住讚 诪讜注讟 讘讬谉 讘讻讬专 诇讗驻讬诇, 讜诪转专抓 讚讘诪转谞讬转讬谉 讞讬讬砖 诇讛注专诪讛 砖诪讗 讬讛驻讜讱 讝讬转讬讜 讜讬讟注讜谉 讜讬讗诪专 讝讬转讬讜 讛驻讜讻讬谉 讛讬讜 讜讻谉 讞讜砖砖 砖诇讗 讬讛讗 讝讜诇祝 讜讙讜诪专 讞讘讬讜转讬讜 讜讬讗诪专 诇讚讬讬谉 砖讘讘讜专 讗谞讬 注讜砖讛, 讜诇驻讬讻讱 (讗诪专) [讗住专] 专' 讬讛讜讚讛 讘讬谉 讘诪讜注讚 讘讬谉 讘讗讘诇 讻讚拽转谞讬 讘讘专讬讬转讗 讚诇注讬诇, 讜诇讗 讛转讬专 讗诇讗 讘砖讬谞讜讬 讚诇讗 讗转讬 诇诪讬注专诐, 诪讜讟讘 诇讜 诇讛诪转讬谉 讜诇注砖讜转 讻讚专讻讜 讜讛讚专 诪拽砖讬 讜讻诇 砖讻谉 讚拽砖讬讗 讚专' 讬讜住讛 讗讚专' 讬讜住讛, 讚讗诇讜 讘诪转谞讬转讬谉 讗祝 注诇 驻讬 砖讬砖 诇讞讜砖 诇讛注专诪讛 讗诪专 专' 讬讜住讛 讝讜诇祝 讜讙讜诪专 讜讙祝 讻讚专讻讜 砖诇讗 讬驻住讬讚 讻诇讜诐, 讜讻讗谉 讗讬谞讜 讞讜砖砖 诇讛驻住讚 诪讜注讟 讘讬谉 讘讻讬专 诇讗驻讬诇, 讜诪转专抓 讚讛讗讬 讗诪专讜 诇讜 诇讗讜 专' 讬讜住讛, 讚诇讚讬讚讬讛 讜讚讗讬 诪讜转专, 讗诇讗 专讘谞谉 讚住讘讬专讗 诇讛讜 讘诪讜注讚 讻专' 讬讛讜讚讛 讬讗诪专讜 诇讜 讻砖诐 砖讗讬谉 讞讜砖砖讬谉 诇讛驻住讚 诪讜注讟 讘诪砖谞转谞讜 讻讱 讗讬谉 讞讜砖砖讬谉 诇讜 讘讻讗谉, 讚诇讬转 诇讛讜 讟注诪讗 诪砖讜诐 讛注专诪讛 讗诇讗 砖讗讬谉 诇讞讜砖 诇讚讘专 诪讜注讟, 讜讛谞讛 讻驻讬 讚专讱 讝讜 讛诇讻讛 讻专' 讬讛讜讚讛, 讚讝讜专注讬谉 诇讜 砖讚讛 谞讬专讛 讜砖讚讛 讛注讜诪讚转 诇驻砖转谉, 讜讘诪讜注讚 诪讜转专讬谉 注"讬 注爪诪讜, 讜讻诇 讝讛 住诪讱 讜专讗讬讛 砖诇讗 诇讞讜砖 诇讚讘专讬 专' 讗诇讬注讝专 讘谉 讬注拽讘 讚讗驻讬诇讗 诇砖讜讜讬讛 讞专驻讗 讻讚讘专 讛讗讘讚 诪讬拽专讬, 讜诪讬诪专讗 讚专讘讬谞讗 讘转专讘讬爪讗 讻专讘谞谉 讗转讗, 诇驻讬 讛谞诪爪讗 讘谞住讞讗讜转 (砖诇讜), [砖诇谞讜] 讜讗讬谉 诇讬 诇讛讗专讬讱.
讜讻讘专 专讗讬谞讜 讚讘专讬 讛专讗讘"讚 讝"诇 讘驻讬' 讚讘专讬诐 讛诇诇讜, 讜讙讬专住转讜 砖讛讜讗 讙讜专住 诪专讘讬爪讬谉 讘注驻专 讛诇讘谉, 讜讗讬谉 讛讚讘专讬诐 谞讻讜谞讬诐 诪讻诪讛 专讗讬讜转, 讗诇讗 砖讗讬谉 诪注谞讬谉 讛讞讬讘讜专 讛讝讛 讘讻讱 讬讜转专 诪讚讗讬, 讜砖诇讗 诇讛讟专讬讞 注诇 讛诪注讬讬谞讬诐 讘讜.
讜专讘讬谞讜 讛讙讚讜诇 驻住拽 讻专' 讗诇讬注讝专 讘谉 讬注拽讘 讘诪讜注讚, 讜讻谉 讛砖诪讬讟 诪诪转谞讬转讗 讚讗讘诇 诪诇转讬讛 讚专' 讬讛讜讚讛 讘砖讚讛 谞讬专讛 讜砖讚讛 讛注讜诪讚转 诇驻砖转谉, 讜讬驻讛 讻讬讜谉 诇驻讬 砖讬讟转讜 讗诇讜 讛砖诪讬讟 诪诪谞讛 注讜讚 讛讗 讚拽转谞讬 诪专讘讬爪讬谉 诇讜 砖讚讛讜 诪砖转讙讬注 注讜谞转 讛诪讬诐 砖诇讜, 讜讻驻讬 诪讛 砖谞转讘讗专 诪讚讘专讬谞讜 砖讻转讘谞讜 诇诪注诇讛, 讜讘讬专讜砖诇诪讬 砖谞讜 讘讘专讬讬转讗 讝讜 诪砖拽讬谉 砖讚讛 讘讬转 讛砖诇讞讬谉 诇砖讬讙讬注 讝诪谞讜 诇砖转讜转 讜讝讛 讜讚讗讬 诪讜转专 诇讚讘专讬 讛讻诇, 讗讘诇 注谞讬谉 讗讞专 讛讜讗 讗讬谞讜 讛砖谞讜讬 讘讙诪专讗 砖诇谞讜:



讛讗专讬住讬谉 讜讛讞讻讬专讬谉 讜讛拽讘诇谞讬谉 砖诇 讗讘诇 讛专讬 讗诇讜 讬注砖讜, 讛讞诪专讬谉 讜讛讙诪诇讬谉 讜讛住驻谞讬谉 讘住驻讬谞讛 砖诇讜 讛专讬 讗诇讜 诇讗 讬注砖讜. 讜讗诐 讛讬讜 诪讜讞讻专讬谉 讗讜 诪讜砖讻专讬谉 讗爪诇 讗讞专讬诐 讛专讬 讗诇讜 讬注砖讜. 驻讬专讜砖 讞诪专讬谉 讜讙诪诇讬谉 讜住驻谞讬谉 砖诇讜 砖讻讬专讬 砖谞讛 砖诇讜 讛诐 讜诪讞诪专讬谉 讗讞专 讞诪讜专讜 讜诪住驻谞讬谉 讘住驻讬谞讛 讜诇驻讬讻讱 诇讗 讬注砖讜 讚诪诇讗讻讛 讚讬讚讬讛 讛讜讗, 讜讗祝 注诇 驻讬 砖谞注砖讬转 注"讬 讗讞专讬诐 讜讞讜抓 诇转讞讜诪讬谉 讗住讜专. 讜讗诐 讛讬讜 讛讘讛诪讜转 讜讛住驻讬谞讛 诪讜讞讻专讬谉 砖诇 讗讞专讬诐 诪讜转专, 讜讛讜讗 讛讚讬谉 讗诐 讛讬讜 讛讙诪诇 讜讛住驻谉 讛讝讛 谞讜讟诇讬谉 讘砖讻讬专讜转谉 诇诪讞爪讛 讜诇砖诇讬砖 讜诇专讘讬注 讚砖专讬, 讜讘讻诇 诪讜讞讻专讬谉 讛讜讗 讻讗专讬住 讘拽专拽注. 讜讬砖 诪讬 砖讗讜诪专 砖诇讗 讛转讬专讜 讛讗专讬住讜转 讗诇讗 讘拽专拽注, 诪砖讜诐 讚讗专注讗 诇讗专讬住讬 拽讬讬诪讗, 讗讘诇 讘讘讛诪讜转 讜住驻讬谞讛 讗住讜专, 诪砖讜诐 砖谞拽专讗转 注诇 砖诪讜, 讜讬砖 诇讝讛 驻谞讬诐 讻注谞讬谉 砖讗诪专讜 讘驻专拽 拽诪讗 讚注"讝 (讻"讗 注"讘) 讗专讬住讜转讗 诇诪专讞抓 诇讗 注讘讚讬 讗讬谞砖讬:



砖讻讬专 讬讜诐 砖诇讜 讗驻讬' 讘注讬专 讗讞专转 诇讗 讬注砖讛, 讛讬转讛 诪诇讗讻转 讗讞专讬诐 讘讬讚讜 讘讬谉 拽讘讜诇转 讘讬谉 砖讗讬谞讛 拽讘讜诇转 诇讗 讬注砖讛, 讛讬转讛 诪诇讗讻转讜 讘讬讚 讗讞专讬诐 讬注砖讛. 驻讬专讜砖 诪诇讗讻讛 砖诇 诪讟诇讟诇讬谉, 砖拽讘诇 注诇讬讜 诇转驻讜专 讘讙讚 砖诇讜 讘住诇注 讜讝讜 讛讬讗 拽讘讜诇转 讘讘讬转讜 诇讗 讬注砖讛, 讘讘讬转 讗讞专讬诐 讬注砖讛 讚诪诇讗讻讛 讚讬讚讛讜 讛讬讗, 专讘 诪专讬讜谉 讘专讬讛 讚专讘讬谉 讜诪专 讘专讬讛 讚专讘 讗讞讗 讘专讬讛 讚专讘讗 讛讜讛 诇讛讜 讙诪诇讗 讘讛讚讬 讛讚讚讬. 讗讬转专注 讘讬讛 诪讬诇转讗 讘诪专 讘专讬讛 讚专"讗 讜驻住拽讬讛 诇讙诪诇讬讛, 驻讬' 讘讟诇讜 讜诇讗 谞转谉 专砖讜转 诇砖讜转驻讜 诇讛砖讻讬专讜 讜诇注砖讜转 讘讜 诪诇讗讻讛 讻诇 讬诪讬 讗讘诇讜, 讗诪专 专讘 讗砖讬 讙讘专讗 专讘讗 讻诪专 讘专讬讛 讚专讘 讗讞讗 讘专讬讛 讚专讘讗 谞注讘讬讚 讛讻讬 谞讛讬 讚诇驻住讬讚讗 讚讬诇讬讛 诇讗 讞讬讬砖 讗驻住讬讚讗 讚讗讞专讬谞讬 诇讗 讞讬讬砖. 讜讛转谞讬讗 讗诐 讛讬讜 诪讜讞讻专讬谉 讗讜 诪讜砖讻专讬谉 讗爪诇 讗讞专讬诐 讛专讬 讗诇讜 讬注砖讜, 讜讛讜讗 住讘讜专 讗讚诐 讞砖讜讘 砖讗谞讬, 砖诪注讬谞谉 诪讬讛讗 讚砖谞讬 砖讜转驻讬谉 砖讬砖 诇讛诐 讞诪讜专 讜讙诪诇 讗讜 住驻讬谞讛 砖讗讬专注 讗讘诇 诇讗讞讚 诪讛谉 砖讜转驻讜 注讜砖讛 讘讛谉 讻讚专讻讜 讜讗注驻"讬 砖讞讜诇拽讬谉 讘砖讻专 诪讜转专, 讚讜诪讬讗 讚住驻讬谞讛 诪讜讞讻专转 讜诪讜砖讻专转 砖讗诐 讗讬专注 讗讘诇 诇讘注诇讬讛 讗讬谞讜 诪讘讟诇讛, 讜讬专讜砖诇诪讬 驻诇讬讙 讚讗转诪专 讛转诐 砖谞讬 讗讞讬诐 砖谞讬 讟讘讞讬诐 砖谞讬 砖讜转驻讬谉 砖讗讬专注 讘讗讞讚 诪讛谉 讚讘专 讛专讬 讗诇讜 谞讜注诇讬谉 讞谞讜转诐 讜讗讬谉 讛诇讻讛 讻谉. 
讗讘诇 讬砖 诇讜诪专 砖诇讗 诇讘讟诇 诪诇讗讻转 讛砖讬转讜祝 讜诇讛驻住讬讚 诪诇讗讻转 讛砖讜转祝 讗诪专讜. 讗诇讗 谞讜注诇讬谉 讗转 讞谞讜转谉 诪砖讜诐 爪讬谞注讗 讜讛砖讜转祝 诪讜讻专 讘讘讬转讜. 砖讻谉 讛诪讜讞讻专讬谉 讜讛诪讜砖讻专讬谉 讗爪诇 讗讞专讬诐 讘专砖讜转谉 注讜砖讬谉 讜诇讗 讘讘讬转 讛讗讘诇. 讜讻谉 讛讙诪诇 讛讝讛 砖诇 诪专 讘专讬' 讚专讘 讗讞讗 诇诪专 诪专讬讜谉 讛讬讜 诪转讬专讬谉 讗讜转讜 诇讛砖讻讬专讜 讜诇讞讝讜' 诇讘讬转讜. 
讜专讘讬谞讜 讛讙讚讜诇 讝"诇 讛砖诪讬讟 讛诪注砖讛 讛讝讛 砖诇 诪专 诪专讬讜谉 讜诪专 讘专讬讛 讚专讘 讗讞讗 讜讻讜'. 讜讻转讘 讛讬专讜砖诇诪讬 砖讛讝讻专谞讜 谞讜注诇讬谉 讞谞讜转谉 讜讝讛 转讬诪讛 讙讚讜诇讛. 讗诐 注诇讛 注诇 讚注转讜 砖讛讙诪专讜转 讛诇诇讜 讞诇讜拽讜转 讘讝讛 讛讬讗讱 讛谞讬讞 讙诪专讗 注专讜讻讛 讜住诪讱 注诇 讛讬专讜砖诇诪讬. 讜砖诪讗 住讜讘专 讛专讘 讝"诇 砖讛砖讜转驻讬谉 讜讚讗讬 诪讘讟诇讬谉 诪诇讗讻转 讛诪砖讜转驻转 诇讛诐 讻砖讗讬专注 讚讘专 讘讗讞讚 诪讛谉 讻讚专讱 讛讬专讜砖诇诪讬. 讗讘诇 诪专 诪专讬讜谉 讜诪专 讘专讬讛 讚专讘 讗讞讗 讗讬讟讚讗 讻转讘讜 讗讙诪诇讗 诪注讬拽专讗. 讜讛砖讘讜注 讛讝讛 砖讗讬专注 讘讜 讛讗讘诇 诇诪专 讘专讬讛 讚专讘 讗讞讗 砖讘转 砖诇 诪专 诪专讬讜谉 讛讬转讛. 讜讛讬讬谞讜 讘专讬讬转讗 诪讜讞讻专讬谉 讗讜 诪讜砖讻专讬谉 讗爪诇 讗讞专讬诐, 诇驻讬讻讱 讛讬讛 专讗讜讬 诇讞讜砖 诇驻住讬讚讗 讚诪专 诪专讬讜谉 砖诇讗 诇讘讟诇讜. 讗诇讗 讛讜讗 住讜讘专 讗讚诐 讞砖讜讘 砖讗谞讬.
讜讻讬讜谉 砖讻转讘 专讘讬谞讜 讝"诇 讛讘专讬讬转讗 讜驻住拽讛 讘讛诇讻讜转 诇讗 讛讜爪专讱 诇诪注砖讛 讛讝讛. 讜讻转讘 讛讬专讜砖诇诪讬 砖讛讜讗 讻讛诇讻讛. 讜诇砖讜谉 讛讙诪专讗 砖讗诪专讜 谞讛讬 讚诇驻住讬讚讗 讚讬讚讬' 诇讗 讞讬讬砖 诪砖诪注 讚砖讘转 砖诇 砖谞讬讛诐 讛讬转讛 讜砖谞讬讛诐 诪驻住讬讚讬谉 讘讘讟讜诇讜.
讜讻讬讜谉 讚讗诪专讬谞谉 讚讘专 讛讗讘讚 讘讗讘诇 诪讜转专 注"讬 讗讞专讬诐 讻诇 讗诇讜 砖讗诪专讜 讘诪讜注讚 注讜砖讬谉 诪砖讜诐 讚讘专 讛讗讘讚. 讘讗讘诇 讗讞专讬诐 注讜砖讬谉 诇讜. 讜讻诇 砖讗诪专讜 讞讻诪讬诐 讗注驻"讬 砖讛讜讗 讚讘专 讛讗讘讚 讗讬谉 注讜砖讬谉 讗讜转讜 讘诪讜注讚 诪砖讜诐 讟讬专讞讗 讬转讬专讗 讘讗讘诇 诪讜转专. 讚讙讘讬 诪讜注讚 诪砖讜诐 拽讚讜砖转 讛讬讜诐. 讜诪住专讱 讛讻转讜讘 诇讞讻诪讬诐 诇讗住讜专 讛讟讜专讞. 讜讛诐 讙讝专讜 砖诇讗 诇注砖讜转 讗驻讬' 注"讬 讗专诪讬. 讚转谞讬讗 讻诇 砖讗讬谞讜 注讜砖讛 讗讬谞讜 讗讜诪专 诇讗专诪讬 讜注讜砖讛. 讗诇讗 讙讘讬 讗讘讬诇讜转 诪讗讬 讗讬讻驻转 诇谉 讘讟讬专讞讗 讚讗讞专讬诐. 讜讻讬 诪砖讜诐 砖讘讜转 讜转注谞讜讙 谞讗住专讛 诪诇讗讻讛 注诇讬讜 诇讗 谞讗住专讛 讗诇讗 讻讚讬 砖讬转讗讘诇 注诇 诪转讜 讜讬转讗讜谞谉 注诇 讞讟讗讬讜. 讛讬诇讻讱 诪砖拽讬谉 诇讜 讘讬转 讛砖诇讞讬谉 讜讗驻讬' 诪诪讬 讙砖诪讬诐 讜诪诪讬 拽讬诇讜谉. 讜注讜砖讬谉 诇讜 注讜讙讬讜转 诇讙驻谞讬诐 讜讗诪讛 讘转讞讬诇讛. 讜讞讜驻专讬谉 诇讜 讘讜专讜转 砖讬讞讬谉 讜诪注专讜转 讻砖爪专讬讱 诇讛诐. 讜讘讜谞讛 讗转 讛驻专爪讛 讻讚专讻谉. 讜讝讜驻转讬谉 诇讜 讞讘讬转讗 讜讻讜讝讗 讜诪讻谞讬住讬谉 驻讬专讜转讬讜 诪驻谞讬 讛谞讙讘讬诐. 讜驻专拽诪讟讬' 讻诇 砖讛讬讗 讗讘讚 砖专讬, 讜讻谉 讛讬讜讚注 砖转讘讗 砖讬讬专讛 讜讞讜砖砖 诇驻专拽诪讟讬讗讜转 砖讛谉 诪讜讝讬诇讜转 诪讜讻专 讗驻讬' 诇讛专讜讬讞 讜讗爪"诇 讘讞讜砖砖 诇讛驻住讚 拽专谉 砖诇讜. 讜讘诇讘讚 注"讬 讗讞专讬诐, 讜讗讬 诪住讬拽 讝讜讝讬 讘讗讬谞砖讬 讜讛讗讬讚谞讗 诪砖讻讞 诇讛讜 讜讘讬讜诪' 讗讞专讬谞讬' 诇讗 诪砖讻讞 诇讛讜 砖专讬 诇砖讚讜专讬 注诇讬讬讛讜 讜讛砖诇讬讞 诇讜拽讞 讘讞讜讘讜 注讘讚讬诐 讜砖驻讞讜转 讘转讬诐 讜砖讚讜转 讜讻专诪讬诐, 讜讻讜转讘 讜诪注诇讛 讘注专讻讗讬谉 诪驻谞讬 砖讛讜讗 讻诪爪讬诇 诪讬讚诐.
讜诪讻讗谉 讛讜专讜 讛讙讗讜谞讬诐 砖讗诐 讛讬讛 诇讜 诇讗讘诇 讚讬谉 注诇 讗讚诐 讗讬谞讜 转讜讘注讜 讻诇 砖讘注讛, 讜讗诐 讛讬讛 讚讘专 讛讗讘讚 讻讙讜谉 砖诪讘拽砖 诇讬诇讱 诇诪讚讬谞转 讛讬诐 讗讜 砖讛讬讜 注讚讬讜 讞讜诇讬诐 注讜砖讛 砖诇讬讞 讜诪讜专砖讛 讜讚谉 注诪讜. 讜讞爪讚讬谉 诇讬讛 讞爪讚讗 讚砖注专讬 讜驻专讚讬住讗 讚诪讟讗 讝讬诪谞讬讛 讜讻诇 讚讗讬转 诇讬讛 驻住讬讚讗, 讗驻讬诇讜 讟专讬讞 讜诪注砖讛 讗讜诪谉.
讜讻诇 砖讛转讬专讜 讞讻诪讬诐 讘诪讜注讚 诪砖讜诐 爪讜专讱 讛诪讜注讚 讜讗驻讬' 讗讬谉 诇讜 诪讛 讬讗讻诇 讻诇谉 讗住讜专讬谉 讘讗讘诇 讜讗驻讬' 注诇 讬讚讬 讗讞专讬诐, 讗诇讗 注谞讬 诪诪砖 砖讗讬谉 诇讜 讘诪讛 讬转驻专谞住 注讜砖讛 注"讬 注爪诪讜 诪砖诇讬砖讬 讜讗讬诇讱 讘爪讬谞注讗 讘转讜讱 讘讬转讜, 讜转讘讗 诪讗专讛 诇砖讻谞讬讜, 讜讛讬讻讗 讚诇讬转 诇讬讛 驻住讬讚讗 讗诇讗 专讜讜讞讗 诪讬转专诪讬 诇讬讛, 讜讗讬 诇讗 注讘讬讚 讗讘讚讗 诪讬谞讬讛 诇讗讜 讻讚讘专 讛讗讘讚 讛讜讗 讜讗住讜', 讚讛讗 讙诪诇讬谉 讜讞诪专讬谉 讜住驻谞讬诐 讘住驻讬谞讛 砖诇讜 砖讗诪专谞讜 讜讚讗讬 注讘讜专讬 专讜讞讗 讛讜讗, 讛讙注 注爪诪讱 砖讛讬转讛 住驻讬谞讛 砖诇讜 谞砖讻专转 讘讻诪讛 专讬讘讜讗 讜讗诐 诪诪转讬谉 注讚 诇讗讞专 讛讗讘诇 讬注讘讜专 讝诪谉 砖驻讜专砖讬谉 讘讜 诇讬诐, 讜讗诐 讬诇讻讜 诇讛诐 讛转讙专讬谉 讛"讝 讛注讘专转 砖讻专 讙讚讜诇 诪诪谞讜, 讜讗注驻"讻 讗住讜专.讜砖讻讬专转 讞诪讜专讜 讜讙诪诇讜 谞诪讬 讛谉 诇注爪诪讜 讛注讘专转 砖讻专 讛讜讗, 讜讗驻讬' 讘砖讜讻专讬谉 诪爪讜讬讬谉 诇讜 诇诪讞专 诪"诪 砖讻讬专讜转 讛讬讜诐 讗讘讚 诪诪谞讜 讗祝 注诇 驻讬 讻谉 讗住讜专. 
讜诇讙讘讬 诪讜注讚 讗讬转诪专 讘专讬讬转讗 (诪"拽 讬"讗 注"讗) 诇讘讗讬 讻讜讗专讬 驻讬' 爪驻讛 讛谞讛专 注诇 讻诇 讙讚讜转讬讜 讜讛讚讙讬诐 砖讟讬谉 注诇 驻谞讬 讛谞讛专 讜讬爪讗讜 诇讞讜抓 讜诇讗 砖专讬谞讛讜 专讘讗 诇爪讜讚 诪讛谉 讗诇讗 诇讚注转 讗讻讬诇讛 诪砖讜诐 爪讜专讱 讛诪讜注讚. 讜讛专讬 讛谞讛专 讛讝讛 砖讛讜讗 爪讜驻讛 讜讚讙讬诐 砖诇讜 谞讬爪讜讚讬谉 注讻砖讬讜 讘讜讚讗讬 讜讛谉 讗讘讚讬谉 诪诪谞讜 讗诐 诇讗 讬爪讜讚 诇讗诇转专, 砖诇讗 讬诪转讬谞讜 诇讛诐 注讚 诇讗讞专 讛诪讜注讚 讜讗注驻"讻 诇讗 注砖讗讜讛 讻讚讘专 讛讗讘讚, 讗诇诪讗 讛驻住讚 讚讘专 砖讘专砖讜转讜 谞拽专讗 谞拽专讗 讚讘专 讛讗讘讚, 讛谞讞转 专讬讜讞 诇讗 谞拽专讗 讚讘专 讛讗讘讚, 注讜讚 砖谞讜 讘转讜住驻转讗 讗讬谉 讻讜转讘讬谉 讚讘专讬 讗专讬住讜转 讜拽讘诇谞讜转 讘诪讜注讚, 专' 讬讛讜讚讛 讛转讬专 砖诪讗 讬拽讚诪谞讜 讗讞专, 驻讬专讜砖 讘砖拽讘诇 讛砖讚讛 拽讜讚诐 诇讻谉 讛转讬专 专' 讬讛讜讚讛 讻讚讬 砖诇讗 讬讞讝专讜 讘讛谉, 讚拽讜讚诐 讻转讬讘转 砖讟专 砖谞讬讛诐 讞讜讝专讬谉 注讚 砖讬专讚 诇转讜讻讛, 讜讗注驻"讻 讗住专 转讙讗 拽诪讗 讜讛诇讻讛 讻诪讜转讜, 讜讙诐 讝讛 讛谞讞转 专讬讜讞 讛诪讝讚诪谉 讘诪讜注讚.
讜讗讬 拽砖讬讗 诇讱 讛专讬 讗诪专讜 讘讬专讜砖诇诪讬 讛讚讗 砖讬讬专讛 砖专讬 诪讝讘谉 诪讬谞讛 讘讞讜诇讗 讚诪讜注讚, 讜讻转讘讜讛讜 专讘讬谞讜 讛讙讚讜诇 讜讛讙讗讜谞讬诐 讝"诇 讘驻住拽 讛诇讻讛, 讬砖 诇讜诪专 讻诇 砖讗讬谞谉 爪专讬讱 诇讚讘专 讗诇讗 诇讛砖转讻专 讘讜 讗住讜专, 讜讛讜讗 砖砖谞讬谞讜 讗讬谉 诇讜拽讞讬谉 讘转讬诐 讘讛诪讛 讜注讘讚讬诐 讜砖驻讞讜转 讗诇讗 诇爪讜专讱 讛诪讜注讚 诇讗 诇讛专讜讬讞 讜诇讗 诇讛砖转讻专. 讜讗驻讬诇讜 砖讻专 谞讬讻专 讘讛谉 讻讙讜谉 诇讜拽讞 诪谉 讛砖讬讬专讛, 讗讘诇 讗诐 讛讬' 爪专讬讱 诇讘讛诪讛 讜诇注讘讚讬诐 讜诇驻讬专讜转 讻住讜转 讜讻诇讬诐 诇讗讞专 讛诪讜注讚. 讜讚注转讜 讜讚讗讬 诇讬拽讞 讗讜转诐 讜谞讝讚诪谉 诇讜 注讻砖讬讜 诪讬 砖讛讜讗 诪讜讻专 讘讝讜诇, 讜讛讚讘专 讬讚讜注 砖诇讗 讬讝讚诪谉 诇讜 诇讗讞专 讛诪讜注讚 讻讙讜谉 讛砖讬讬专讛, 讝讛 讜讚讗讬 讚讘专 讛讗讘讚 讛讜讗 讗爪诇讜 讜讛驻住讚 讙诪讜专 讜诪讬注讜讟 讻讬住讜 讛讜讗 讗诐 讗转讛 诪讜谞注讜 注讻砖讬讜, 讛专讬 讝讛 讚讜诪讛 诇诪讻讬专转 驻专拽诪讟讬讗 砖诪讜讝诇转 诇讗讞专 讛诪讜注讚, 讗讘诇 诇讛砖转讻专 讘诪拽讞 讜诪诪讻专 讗住讜专, 讻讱 谞专讗讛 诇讬. 
讜诪讻讗谉 讗谞讬 讗讜诪专 砖讗住讜专 诇讗讘诇 诇讛诇讜讜转 诪注讜转 诇讗专诪讬 讘专讬讘讬转 讘讬诪讬 讗讘诇讜 讜讗驻讬诇讜 注"讬 讗讞专讬诐, 讜讛专讗讘"讚 讻转讘 诪谉 讛讬专讜砖诇诪讬 讛讝讛 注讘讜专讬 专讜讜讞讗 诪讬谞讬讛 驻住讬讚讗 讛讜讗. 讜讛讛讬讗 讚讗住专 专讘讗 诇诪讬爪讚 讻讜讜专讬 诇诪诪诇讞 诇专讜讜讞讗, 砖讗谞讬 诪爪讬讗讛 讚诇讬讻讗 砖讜诐 驻住讬讚讗, 讗讬 谞诪讬 注讚 讻讗谉 诇讗 砖专讬谞谉 诪砖讜诐 专讜讜讞讗 讗诇讗 诪拽讞 讜诪诪讻专 讚专讱 讞讜诇 讘注诇诪讗 讛讜讗. 讗讘诇 讟讬专讞讗 诇讬讻讗 讜诪诇讗讻讛 谞诪讬 诇讬讻讗. 讗讘讜 讛讻讗 讘诪诇讬讞转 讚讙讬诐 讟讬专讞讗 讬转讬专讗 讜讻专讬砖讗 讚诪转谞讬转讬谉 谞诪讬 讚诇讗 砖专讬谞谉 诪诇讗讻讛 诪砖讜诐 讛专讜讞讛 讜讗注"讙 讚诇讬讻讗 讟讬专讞讗 讻讙讜谉 讛砖拽讗转 讝专注讬诐 诪谉 讛诪注讬讬谉 砖讘砖讚讛 讘讬转 讛讘注诇, 讗讘诇 诪拽讞 讜诪诪讻专 诇讗讜 诪诇讗讻讛 讛讜讗 讗诇讗 讚专讱 讞讜诇 讘注诇诪讗 讛讜讗, 讜讘诪拽讜诐 专讜讜讞讗 砖专讬 诪砖讜诐 讚诇讬讻讗 讟讬专讞讗 讬转讬专讛, 讜讗诇讜 诪诇讬讞讛 诪诇讗讻讛 讙诪讜专讛 讛讜讗 讜讟讬专讞讗 讬转讬专讛 讛讜讗, 讜讗讬 诇讗讜 诪砖讜诐 驻住讬讚讗 诪砖讜诐 专讜讜讞讗 诇讗 砖专讬谞谉, 注"讻 讚讘专讬讜 讝"诇. 注砖讛 讛专讘 讟讜专讞 讙讚讜诇 讘讝专讬拽转 诪诇讞 注诇 讚讙 讗讞讚, 讜诇讗 注砖讛 讟讜专讞 诇砖拽讜诇 诪讗讛 讻讻专讬谉 砖诇 讘专讝诇 诪谉 讛砖讬讬专讛 讜诇讛讘讬讗讜 诪谉 讛砖讜拽 注诇 讻转驻讜 诇讘讬转, 讜诇讬拽讞 注讘讚 诪谉 讛砖讬讬专讛 讛讝讜 讜诇讻转讜讘 注诇讬讜 讘砖讟专, 讚讘讬谉 讘讻转讘 讘讬谉 讘注诇 驻讛 诇讜拽讞讬谉 诪诪谞讛, 讜注讜讚 讗讬谉 讘诪讜注讚 讞诇讜拽 讘讬谉 诪诇讗讻讛 砖讞讬讬讘讬谉 注诇讬讛 讘砖讘转 诇诪诇讗讻转 驻讟讜专, 注砖讗讜讛 讻讞讜诇 诇讛转讬专 诪诇讗讻讛 讙诪讜专讛 讘讚讘专 讛讗讘讚 讘专讗讬讜转 讛讻转讜讘讜转 诇诪注诇讛:





专讬讟讘"讗

驻专拽 砖谞讬 诪讬 砖讛驻讱:
诪讬 砖讛驻讱 讗转 讝讬转讬讜 住讬' 讜讗诐 诇讗 讬讙诪讜专 诪诇讗讻转讜 讜诪谞讬讞谉 讘诪注讟谉 讬讗讘讚讜:



讜讗讬专注讜 讗讘诇 讗讜 讗讜谞住 讗讜 砖讛讟注讜讛讜 驻讜注诇讬诐. 驻讬' 讜诪驻谞讬 讻谉 诇讗 讛讬讛 诇讜 讬讻讜诇转 诇讙讜诪专谉 拽讜讚' 讛诪讜注讚 讜讘讜讚讗讬 讚诪住转讬讬讛 讚诇讬转谞讬 讜讗讬专注讜 讗讜谞住 讜诪讬讛讜 谞拽讟 讛讟注讜讛讜 驻讜注诇讬' 讚诇讗 转讬诪讗 讚讛讛讜讗 讗讬谞讜 讗讜谞住 讻讬讜谉 讚讗讬 讗讝诇 诇讙讘讬讬讛讜 讜讟驻讬 诇讛讜 讗讙专讬讬讛讜 讛讜讜 讗转讜 拽诪"诇 讚讗讜谞住 讛讜讗 讜谞拽讟 讗讘诇 诇讗砖诪讜注讬谞谉 讗讙讘 讗讜专讞讬讛 讚讗讘诇 讗住讜专 讘注砖讬讬转 诪诇讗讻讛 讚讗讬 诪砖讜诐 讟专讚转 讗讘诇讜 讜爪讜专讻讬 诪转讜 讛讜讗 砖谞诪谞注 驻砖讬' 讚讗讜谞住 讛讜讗 讜诪讗讬 拽诪"诇 讗诇讗 讜讚讗讬 讻讚讗诪专谉:



讟讜注谉 拽讜专讛 专讗砖讜谞讛 讻讜' 驻讬专砖 讚住"诇 诇专' 讬讛讜讚讛 讚诪讻讗谉 讜讗讬诇讱 讗讬谉 讛驻住讚讜 诪专讜讘讛:



专讘讬 讬讜住讬 讗讜诪专 讝讜诇祝 讜讙讜诪专 讻讚专讻讜 讜讛拽砖讜 讘转讜住驻讜转 讛讗 讚讗诪专讬' 诇注讬诇 讛讗 讚专讘讬 讬讛讜讚讛 讘注讬 砖谞讜讬 讘讚讘专 讛讗讘讚 诪讛讬讻谉 转讬转讬 讚讛讗 讛讻讗 诪讗讬 讚砖专讬 讘诇讗 砖讬谞讜讬 砖专讬 诇讬讛 讜讬"诇 讚诇讛讻讬 诇讗 砖专讬 专讘讬 讬讛讜讚讛 诇讙诪讜专 诪砖讜诐 讚诇讗 住讙讬 诇讬讛 诇诪注讘讚 讘砖谞讜讬 讜讗谞谉 讘注讬谞谉 砖谞讜讬 讜谞讻讜谉 讛讜讗 讜讗讞专讬诐 转讬专爪讜 讚诪讬讬转讜专讗 讚诇讬砖谞讗 讚专讘讬 讬讜住讬 讚拽转谞讬 讻讚专讻讜 砖诪注讬谞谉 讚砖诪注讛 诇专讘讬 讬讛讜讚讛 讚砖专讬 讘讚讘专 讛讗讘讚 讻讚专讻讜 讚讗讬 诇讗 诇讬诪讗 诇讬讛 诇专讘讬 讬讜住讬 诇诪转谞讬 讻讚专讻讜 诇讬转谞讬 讝讜诇祝 注讜诪讚 讜诪诪讬诇讗 诪砖诪注 讚讛讬讬谞讜 讻讚专讻讜 讘诇讗 砖谞讜讬 讙诐 讝讛 谞讻讜谉:



驻转讞 讘讗讘诇 讜住讬讬诐 讘诪讜注讚 注讬拽专 讛驻讬专砖 诪讻讚讬 讗诪讗讬 拽转谞讬 讜讗讬专注讜 讗讘诇 讗讬 诇诪讬诪专' 砖讛讬讛 讟专讜讚 讘注住拽讬 讗砖转讜 讛讬讬谞讜 讗讜谞住 讗诇讗 讜讚讗讬 讗砖诪讜注讬谞谉 讗讙讘 讗讜专讞讬讛 砖谞诪谞注 诪驻谞讬 砖讗住讜专 讘注砖讬讬转 诪诇讗讻讛 讜讻讬讜谉 讚讻谉 诇讬转谞讬 转拽谞转讗 讘讚讬讚讬讛 讻讬 诪讬 砖诪讛驻讱 讝讬转讬讜 讜讗讬专注讜 讗讘诇 讬讙诪讜专 诪诇讗讻转讜 诪驻谞讬 讚讘专 讛讗讘讚 讜诪讬谞讛 砖诪注讬谞谉 诇诪讜注讚 讚住"讚 讚讗讘诇 讜诪讜注讚 讻讬 讛讚讚讬 谞讬谞讛讜 讜驻专讬拽 专讘 砖砖转 讚诇讗讜 讻讬 讛讚讚讬 谞讬谞讛讜 讜讛讗 讙讜驻讗 拽诪"诇 讚讚讜拽讗 讘诪讜注讚 讟讜注谉 拽讜专讛 讗讜 讝讜诇祝 讜讙讜诪专 诇专讘讬 讬讜住讬 讗讘诇 讘讬诪讬 讗讘诇讜 诇讗 砖专讬' 诇讬讛 注"讬 注爪诪讜 讗诇讗 注"讬 讗讞专讬诐 讜专讘 讗砖讬 转讬专抓 讚诇注讜诇诐 讻讬 讛讚讚讬 谞讬谞讛讜 讜讛讬讗 讙讜驻讛 拽诪"诇 讜讘讚讬谉 讛讜讗 讚诪爪讬 诇诪转谞讬 转拽谞转讗 讘讗讘诇 讚驻转讞 讘讛 讜诇专讘讜转讗 谞拽讟 转拽谞转讗 讘讞讜诇讜 砖诇 诪讜注讚 讛讬诇讻讱 谞拽讟 讗讘诇 诪砖讜诐 讗讬住讜专 诪诇讗讻讛 讜诇讗 转谞讬 转拽谞转讗 讘讚讬讚讬讛 讗诇讗 讘诪讜注讚 讚讗讜专讬讬转讗 诪砖讜诐 专讘讜转讗 讜讛诇讻转讗 讻专讘 砖砖转 讚转谞讬讗 讻讜转讬讛:



转谞讬讗 讻讜转讬讛 讚专讘 砖砖转 讚讘专讬诐 砖注讜砖讬谉 诇讗讘诇 讘讬诪讬 讗讘诇讜 驻讬专砖 砖注讜砖讬谉 诇讜 讗讞专讬诐 讗讘诇 讛讜讗 讗讬谞讜 注讜砖讛 讜讗驻讬' 讗讬谉 诇讜 诪讬 砖讬注砖讛 讜驻诇讬讙讬 讗讚专砖讘"讙 讘驻砖讟讗 讚诇讬砖谞' 讚讗讬 住"讚 诪讜讚讜 专讘谞谉 诇专砖讘"讙 讜专砖讘"讙 诪驻专' 讛讜讗 讗"讻 诪讗讬 专讘讜转讗 讚诪讜注讚 讟驻讬 诪讗讘诇 讚转谞讬讗 讻讜转讬讛 讚专讱 砖砖转 讜讗讬 诪砖讜诐 讚讘诪讜注讚 注讜砖讛 注"讬 注爪诪讜 讜讗驻讬' 讬砖 诇讜 诪讬 砖讬注砖讛 诇讜 讝讛 讗讬谞讛 拽讜诇讗 讜讗讬谞讜 讛讬转专 讚讻讬讜谉 讚讘诪讜注讚 讻诇 讛注讜诇诐 讗住讜专讬' 讘注砖讬讬转 诪诇讗讻讛 诪讛 诇讬 讛讜讗 诪讛 诇讬 讗讞专讬诐 讗讚专讘讛 讘讚讬讚讬讛 砖讛讜讗 讘注诇 讛诪诪讜谉 讬砖 诇讛转讬专 讬讜转专 讚讗诇讜 讘讗讘诇 讛讜讗 诇讘讚讜 讛讗住讜专 讘注砖讬讬' 诪诇讗讻' 讜讗讬谉 讗讞专讬诐 谞讗住专讬诐 讗诇讗 讘砖诇讜: 讜讗诪讟讜诇转讬讛 讜讻诇 讛讬讻讗 讚讗驻砖专 讘讗讞专讬诐 讚专讘谞谉 讗住专讬 注"讬 注爪诪讜 讜讗驻讬诇讜 讻砖讗讬谉 诇讜 讗讞专讬诐 砖讬注砖讜 诇讜 讜诇讗 讞砖讜 诇讗讬讘讜讚 诪诪讜谞讜 讜拽讬讬诪讗 诇谉 讻专讘谞谉:



讻讱 讛讙专住讗 讘谞住讞讗讜转 诪讚讜讬讬拽讜转 讝讬转讬讜 讛驻讜讻讬谉 讜诇讗 讙专住讬谞谉 讝讬转讬讜 诇讛驻讜讱 讚讗"讻 讬讻讜诇 诇讛砖讛讜转谉 注讚 诇讗讞专 讛诪讜注讚 讜讻讚转谞谉 诪讬 砖讛讬驻讱 讗转 讝讬转讬讜 讜诇谞讜住讞讬 讚讙专住讬 讝讬转讬讜 诇讛驻讜讱 驻讬专砖 砖爪专讬讱 诇讙诪讜专 讛驻讬讻转谉 讻诪讜 砖讛转讞讬诇 诇讛驻讜讱 讚讗驻讬诇讜 讘讻讬 讛讗 讚讘专 讛讗讘讚 讛讜讗 讜讻谉 诪驻讜专砖 讘讬专讜砖诇诪讬 转讗谞讬 专讘讬 讞讬讬讗 诪讬 砖讝讬转讬讜 讛驻讜讻讬谉 讜砖谞讜讬讬谉 诪转谞讬' 爪专讬讻讗 诇专讘讬 讞讬讬讗 讜专讘讬 讞讬讬讗 爪专讬讻讗 诇诪转谞讬' 讗讬 转谞讬谞谉 讗谞谉 讜诇转谞讬 专讘讬 讞讬讬讗 讛讜讬谞谉 讗诪专讬谞谉 诇讗 讗诪专谉 讗诇讗 讘砖讛驻讻谉 驻注诐 讗讞讚 讗讘诇 讛驻讻谉 讜砖谞讬讬谉 讚讘专讬 讛讻诇 诪讜转专 讜讗诇讜 转谞讬 专讘讬 讞讬讬讗 讜诇讗 转谞讬谞谉 讗谞谉 讛讜讬谞谉 讗诪专讬' 诇讗 讘砖讛驻讻谉 讜砖谞讜讬讬谉 讗讘诇 讛驻讻谉 驻注诐 讗讞讚 讚讘专讬 讛讻诇 讗住讜专 讛讜讬 爪专讬讻讗 诇诪转谞讬' 讜爪专讬讻讗 诇专' 讞讬讬讗 注"讻. 讜转讬诪讗 注诇 讛专诪讘"诐 讝"诇 砖讻转讘 讛讜驻讱 讗讚诐 讗转 讝讬转讬讜 讜砖诪讗 讛讜讗 诪讚讘专 讘讛驻讬讻讛 砖谞讬讬讛 讗"谞 讚讘讗转专讬讛 讚诪专谉 讝"诇 讙诐 砖讬讛讗 讛讛驻讬讻讛 讚讘专 讛讗讘讚 讜讛讻诇 诇驻讬 讛诪拽讜诐 讜诇驻讬 讛讝诪谉:



讛讗专讬住讬谉 讜讛讞讻讬专讬谉 讜讛拽讘诇谞讬谉 砖诇讜 讛专讬 讗诇讜 讬注砖讜 驻讬专砖 讗专讬住讜转 诇诪讞爪讛 诇砖诇讬砖 讜诇专讘讬注 讜讞讻讬专讜' 砖谞讜转谉 诇讜 讚讘专 讬讚讜注 讘驻讬专讜转 讘讬谉 注讘讚讗 讘讬谉 诇讗 注讘讚讗. 讗诇讗 砖讬砖 讘讗讜转讜 讛诪讬谉 讘砖讚讛 谞讜转谉 诇讜 诪砖诐 讜讗驻讬诇讜 讛讜讗 转讘讜讗讛 诪拽讜诇拽诇' 讜拽讘诇谞讜' 讛讜讗 诪拽讘诇 砖讚讛 讘讚讘专 讬讚讜注 讗讜 讘诪注讜转 讗讬 谞诪讬 讘驻讬专讜转 讜讗驻讬诇讜 讬砖 诇讜 讘砖讚' 诪讗讜转讜 讛诪讬谉. 讜谞转拽诇拽诇 讗讬谞讜 谞讜转谉 诇讜 诪讛诐 讜讬"讗 讚讚讜拽讗 讘讻讬 讛讗讬 讙讜谞讗 砖讬砖 诇讗专讬住 讜讞讻讬专 讜拽讘诇谉 讗诇讜 讝讻讜转 讘驻讬专讜转 讜讛诐 讘砖讜转驻讬谉 讘拽专谉 讜讻讗诇讜 注讜砖讬谉 诪砖诇讛诐 诪诪砖 讜转谞讗 讝讜 讜讗讬谉 爪专讬讱 诇讜诪专 讝讜 拽转谞讬 讗讘诇 拽讘诇谉 讛诪拽讘诇 注诇讬讜 讗转 讛砖讚讛 讘住讱 讬讚讜注 讜讘注诇 讛讘讬转 讗讜讻诇 驻讬专讜转 诇讗 讬注砖讛 讜讗注"讙 讚讗诪专讬' 诇拽诪谉 砖讗诐 讛讬讛 诪诇讗讻转讜 讘拽讘诇谞讜转 讗爪诇 讗讞专讬诐 讘讘讬转 讗讞专讬诐 讬注砖讛 讚讗诇诪讗 诪诇讗讻讛 讚拽讘诇谉 讞砖讬讘讗 讜诇讗 讗住专讜 讗诇讗 讘砖讻讬专 讬讜诐 讛转诐 讛讜讗 讘诪讟诇讟诇讬谉 讚诇讗 讬讚讜注 讚讻诇讬诐 讚讬讚讬讛 谞讬谞讛讜 讜讻讬 讬讚讜注 谞诪讬 讗诪专讬 讘拽讘诇谞讜转讬讛 注讘讬讚 砖讻谉 讚专讱 诇注砖讜转 诪诇讗讻转 讻诇讬诐 讘拽讘诇谞讜转 讜讻讚转谞谉 谞诪讬 讙讘讬 砖讘转 讜讻讜诇诐 讘"讚 诪转讬专讬谉 注诐 讛砖诪砖 讜讗驻讬诇讜 诇讻讜讘住 砖诪讻讘住 注"讙 讛谞讛专 讜讘讻诇讬诐 诪驻讜专住诪讬诐 讘讘注诇讬讛诐 讚住转诪讗 谞拽讟讬' 诇讛 讛转诐 讗讘诇 讘拽专拽注讜转 砖讚专讱 诇注讘讚谉 讻砖讻讬专 讬讜诐 讗讬谉 注讜砖讬谉 讗驻讬诇讜 讘拽讘诇谞讜转 讚诪讗谉 讚讞讝讬 住讘专 砖讛讜讗 砖讻讬专 讬讜诐 讜诪讘讬讗讬谉 专讗讬讛 诇讝讛 诪讬讛讗 讚讗诪专讬谞谉 诇拽诪谉 诪拽讘诇讬 拽讬讘讜诇转 讘转讜讱 讛转讞讜诐 讜诇讗 讬注砖讜 讻讜': 讜讛讻讬 诪讗讬 诪讬讬专讬 讘拽讘诇谞讜转 讚拽专拽注 讛讬讗 讚砖讬讬讱 诇诪讬诪专 转讜讱 讛转讞讜诐 讜讞讜抓 诇转讞讜诐 讜讗讬谉 砖讬讟讛 讝讜 谞讻讜谞讛 讚讗专注讗 讗讜专讞讬 诇讗专讬住讜转讬' 诪讗谉 讚讞讝讬 讗诪专 讗专讬住讜转' 拽讗 注讘讬讚 讻讚讗讬转讗 讘驻"拽 讚注讜讘讚讬 讻讜讻讘讬诐 讜诪讝诇讜转 讜讛讗 讚诪拽讘诇讬 拽讘讜诇转 讚讗诪专讬谞谉 诇拽诪谉 讻讘专 驻讬专砖讛 专砖"讬 讝"诇 讚拽讘讜诇转 砖诇 讘谞讬谉 诪讬讬专讬 讚讗讜专讞讬' 讘砖讻讬专 讬讜诐 讜诇讗 砖讬讬讱 诇讜诪专 讘讛讗 讚讗专讬住讜转讬讛 拽讗 注讘讬讚 讜讻谉 驻讬专砖 专"讬 讝"诇 讜注讬拽专 讜讻讘专 讛讗专讻转讬 讘讝讛 讘驻专拽 讚注讜讘讚讬 讻讜讻讘讬诐 讜诪讝诇讜转 讜讛砖转讗 诇讛讗讬 驻讬专砖 砖讗注"驻 砖诪谞讛讬讙讬谉 注"讬 砖讻讬专讜 讜诇拽讬讟讜 诪诇讗讻讛 讚讬讚讬讛 讜讗注"驻 砖诪诇讗讻转谉 诪讞讜抓 诇注讬专 诇讗 讬注砖讜:



讜讗诐 讛讬讜 诪讞讜讻专讬谉 讗讜 诪讜砖讻专讬谉 讞诪讜专讜 讜讙诪诇讜 讜住驻讬谞转讜 讗爪诇 讗讞专讬诐 讛专讬 讗诇讜 讬注砖讜. 驻讬' 讚诪诇讗讻讛 讚讬讚讛讜 讛讬讗 讜讗驻砖专 讚讗驻讬诇讜 讘转讜讱 讛谞讛专 讬注砖讜 讚砖讻讬专讜转 讜讞讻讬专讜' 讘讝讛 拽诇讗 讗讬转 诇讬讛:



砖讻讬专 讬讜诐 驻讬专砖 砖砖讻讬专讜 诇讜 诇注砖讜转 诪诇讗讻转 拽专拽注 讗讜 诪讟诇讟诇讬谉 讗驻讬诇讜 讘注讬专 讗讞专转 诇讗 讬注砖讛 诇讜 讛讬转讛 诪诇讗讻转 讗讞专讬诐 讘讬讚讜 讜讗驻讬诇讜 讘诇讗 拽讘讜诇转 讜讻"砖 讘拽讘讜诇转 诇讗 讬注砖讛 诇讗 注"讬 注爪诪讜 讜诇讗 注"讬 讗讞专讬诐 讜讗驻讬诇讜 讘讞讚专讬 讞讚专讬诐 讜讻转讘讜 讛讙讗讜谞讬诐 讝"诇 砖讗诐 讬砖 诇讗讘诇 讚讬谉 注诐 讗讚诐 讗讬谞讜 转讘注讜 讻诇 讝' 讜讗驻讬诇讜 注"讬 砖诇讬讞 讜讗诐 讛讜讗 讚讘专 讛讗讘讚 转讜讘注讜 注"讬 砖诇讬讞 讜讻谉 讗诐 讗讞专讬诐 转讜讘注讬谉 讗讜转讜 讬注砖讛 砖诇讬讞 讗诐 讛讜讗 讚讘专 讛讗讘讚 诇讞讘讬专讜 砖诇讗 讬讜讻诇 诇讛诪转讬谉 注讚 诇讗讞专 讝'



讛讜讛 诇讛讜 讙诪诇讗 讘讛讚讬 讛讚讚讬 驻讬专砖 讘砖转讜祝 讻讚诪讜讻讞 诇讬砖谞讗 讘讬谉 砖讛讬讛 讙讜驻讜 砖诇讛诐 讗讜 砖拽讘诇讜讛讜 砖谞讬讛诐 诇讞讻讬专讜转:



讗讬转专注讗 讘讬讛 诪讬诇转讗 驻住拽 讛注讜诇 讜讻诇讬讜 诪注诇讬讜 砖诇讗 讬注砖讛 诪诇讗讻' 讜诇讗 砖讚专讬讛 讗诪专 专讘 讗砖讬 诇讗 讙讘专讗 讚讘讛讛讜讗 谞讛讬 讚讗讬驻住讬讚 讗讚讬讚讬讛 诇讗 讞讬讬砖 讝讛 讛诇砖讜谉 诪讜讻讬讞 讻讬 砖讜专转 讛讚讜谉 砖讜转驻讜 诇注砖讜转 诪诇讗讻转讜 诇爪讜专讱 砖谞讬讛诐 讻讬 讘讚讬讚讬讛 拽讗 讟专讞 诇讙诪专讬 讜诇讛讻讬 讗诪专讬谞谉 讚谞讛讬 讚诇讗 讞讬讬砖 讜诇驻住讬讚讗 讚讬讚讬讛 讜专讜爪讛 诇讜诪专 诪诪讜谞讜 诇讛驻住讚讗 讚讗讞专讬' 讛讬讻讬 诇讗 讞讬讬砖 讬砖诇讞谞讜 诇讜 砖讬注砖讛 讘讜 诇注爪诪讜 讚讛转谞讬讗 讗诐 讛讬讜 诪讜讞讻专讬谉 讜讻讜' 讜讻"砖 讻砖讛讜讗 砖讜转祝 诪诪砖 讜驻专拽讬' 讗讚诐 讞砖讜讘 砖讗谞讬 讬"讗 讜讛讜讗 驻专讬注 诇砖讜转驻讜 讻讚讬 讞讻讬专讜 诪砖讜诐 讞讜诪专讗 讜讬"讗 砖诇讗 驻专注 讚讻讬讜谉 讚讗讚诐 讞砖讜讘 讛讜讗 讜讗讬讻讗 诇注讝 讗祝 讞讘讬专讜 讞讬讬讘 诇讬讘讟诇 诪砖讜诐 诇注讝 砖诇讜 讻讬 讛讗讬 爪讜专讘讗 诪专讘谞谉 讻讬 讛讻讗 讜诪"诪 砖诪注讬谞谉 诪讛讻讗 讚砖讜转驻讬谉 讚讞谞讜转 砖讗讬专注 讗讘诇 诇讗讞讚 诪讛诐 讞讘讬专讜 注讜砖讛 诇讜 诪诇讗讻转讜 讘讞谞讜转讜 讻讚专讻讜 讗诇讗 讗"讻 讛讜讗 讗讚诐 讞砖讜讘 讜讗驻讬诇讜 讘讗讚诐 讞砖讜讘 讻诇 讛讬讻讗 讚讗驻砖专 诇注砖讜转 讘爪谞注讛 注讜砖讛 讜讻谉 讛讜讗 讘讬专讜砖' 讜讘驻讬' 讛讛诇讻讜转 讛讗专讻转讬 讬讜转专 讘住"讚:





讛诪讗讬专讬

诪讬 砖讛驻讱 讗转 讝讬转讬讜 讜讻讜' 讻讜谞转 讛驻专拽 讻讻讜谞转 讛驻专拽 讛专讗砖讜谉 讜专讜讘讜 讬住讜讘 注诇 讗专讘注讛 注谞讬谞讬诐 讛专讗砖讜谉 诇讘讗专 讛诪诇讗讻讜转 讛诪讜转专讜转 诪讞诪转 驻住讬讚讗 讛谉 讙讚讜诇讛 讛谉 诪讜注讟转 讛砖谞讬 讛诪讜转专讜转 诪讞诪转 讞砖砖 驻住讬讚讗 讗注"驻 砖讗讬谉 讛驻住讬讚讗 讘专讜专讛 诇讜 讛砖诇讬砖讬 讛诪讜转专讜转 诪讞诪转 讛诪爪讗转 讛砖讻专 诇驻讜注诇 砖讗讬谉 诇讜 诪讛 讬讗讻诇 讗注"驻 砖讗讬谉 砖诐 诇讗 驻住讬讚讗 讜诇讗 爪讜专讱 诇讘注诇 讛讘讬转 讛专讘讬注讬 诇讘讗专 讘拽爪转 诪诇讗讻讜转 注诇 讗讬讝讛 爪讚 讛讜转专讜 讝讛讜 砖专砖 讛驻专拽 讗诇讗 砖讬转讙诇讙诇讜 讘讜 注谞讬谞讬诐 讗讙讘 讙专专讗 讻注谞讬谉 住讜讙讬转 讛转诇诪讜讚 注诇 讛讚专讱 砖讬转讘讗专:



讜讛讞诇拽 讛专讗砖讜谉 讬转讘讗专 讘诪砖谞讛 讛专讗砖讜谞讛 诪诪谞讜 讜讛讜讗 砖讗诪专 诪讬 砖讛驻讱 讗转 讝讬转讬讜 讜讗专注讜 讗讘诇 讗讜 讗讜谞住 讗讜 砖讛讟注讜讛讜 驻讜注诇讬诐 讟讜注谉 拽讜专讛 专讗砖讜谞讛 讜诪谞讬讞讛 诇讗讞专 讛诪讜注讚 讚讘专讬 专' 讬讛讜讚讛 专' 讬讜住讬 讗讜诪专 讝讜诇祝 讜讙讜诪专 讻讚专讻讜 讗诪专 讛专"诐 砖讛讟注讜讛讜 砖诇讗 注诪讚讜 讛驻讜注诇讬诐 讘转谞讗讬诐 注诪讜 讜讗诪专 诇讗讞专 讛诪讜注讚 讜诇讗 讗诪专 诇讗讞专 讛讗讘诇 诇诇诪讚讱 砖讛讚讘专讬诐 砖讗住讜专 诇讗讚诐 诇注砖讜转谉 讘讬讚讬讜 讘讬诪讬 讗讘诇讜 讻诪讜 讛驻讬讻转 讝讬转讬讜 砖讛讜讗 诪讜转专 诇注砖讜转谉 讘讞讜诇讜 砖诇 诪讜注讚 拽讜专讛 专讗砖讜谞讛 砖讟讞谞讜 讛讝讬转讬诐 讛讟讞讬谞讛 讛专讗砖讜谞讛 讘诇讘讚 讜讝讬诇讜祝 讛讜讗 砖讬讙专讜祝 讗讜转诐 诪谉 讛讘讜专 讜讙讜诪专 讛讜讗 砖讬住讞讜讟 讛讝讬转讬诐 讻讚讬 砖讬爪讗 诪讛谉 讻诇 讛砖诪谉 讜讙祝 讛讜讗 砖讬住转讜诐 驻讬 讛讞讘讬转 讜讛诇讻讛 讻专' 讬讜住讬 讜讻谉 诪讬 砖讛讬讛 讬讬谞讜 讘转讜讱 讛讘讜专 讜讗专注讜 讗讘诇 讗讜 讗讜谞住 讗讜 砖讛讟注讜讛讜 驻讜注诇讬诐 讝讜诇祝 讜讙讜诪专 讜讙祝 讻讚专讻讜 讚讘专讬 专' 讬讜住讬 专' 讬讛讜讚讛 讗讜诪专 注讜砖讛 诇讜 诇诪讜讚讬诐 讘砖讘讬诇 砖诇讗 讬讞诪讬抓 诇诪讜讚讬诐 讛讜讗 砖讬讻住讛 讗讜转诐 讘谞住专讬诐 讜讛诇讻讛 讻专' 讬讜住讬:



讗诪专 讛诪讗讬专讬 诪讬 砖讛驻讱 讜讻讜' 驻讬' 讛诪砖谞讛 讛讜讗 砖讚专讻诐 讛讬讛 砖讗讞专 诇拽讬讟转 讛讝讬转讬诐 讛讬讜 谞讜转谞讬谉 讗讜转谉 讘诪注讟谉 讜讛讜讗 讻诇讬 讙讚讜诇 砖爪讜讘专讬谉 讘讜 讗转 讛讝讬转讬诐 讜诪转讞诪诪讬谉 砖诐 讝诪谉 讬讚讜注 讜诇讗讜转讜 讝诪谉 讻讘专 谞转讘砖诇讜 讛讝讬转讬诐 讬驻讛 讜诪讜爪讬讗谉 诪谉 讛诪注讟谉 讜谞讜转谞谉 诇讘讬转 讛讘讚 讜注谞讬谉 讝讛 谞拽专讗 讛驻讬讻讛 讜诪讗讞专 砖讛驻讻谉 讜谞转谞谉 诇讘讬转 讛讘讚 讗诐 讗讬谞讜 诪讜爪讬讗 砖诪谞谉 诪讙讬注讬谉 诇讬讚讬 讛驻住讚 讜讘转诇诪讜讚 讛诪注专讘 驻讬专砖讜 砖讗祝 讘诪注讟谉 讛讬讜 讛讜驻讻讬谉 讗讜转谉 讛专讘讛 驻注诪讬诐 讻讚讬 诇讞诪诐 讞讬爪讜谞讜转 讘驻谞讬诪讬讜转 讜讛讜讗 砖砖谞讜 砖诐 诪讬 砖讛讬讜 讝讬转讬讜 讛驻讜讻讬诐 讜砖谞讜讬讬诐 讻诇讜诪专 砖谞转讛驻讻讜 砖谞讬 驻注诪讬诐 砖讘讚专讱 讝讛 讛诐 拽专讜讘讜转 诇讛驻住讚 讗诇讗 砖诪"诪 讛转讘讗专 砖诐 砖诇讗 砖谞讛 讛驻讜讻讬诐 讜砖谞讜讬讬诐 讗诇讗 诇讛讜讚讬注谞讜 砖专' 讬讛讜讚讛 诪讞诪讬专 讗祝 讘讗诇讜 讜诪"诪 讗祝 讘讛驻讻谉 驻注诐 讗讞转 讛转讬专 专' 讬讜住讬 讜讻讱 讗诪专讜讛 砖诐 讘诇砖讜谉 讗讞专 讻讗谉 讘注讟讬谞讬诐 讻讗谉 讘讙专讙专讬诐 讻诇讜诪专 讝讬转讬诐 砖讘诪注讟谉 讘讛驻讬讻讛 讗讞转 拽专讜讘讬诐 诇讛驻住讚 讗讘诇 讗诐 讗讬谞谉 讘诪注讟谉 讗诇讗 讘讙专讙专讬诐 专"诇 砖讗讬谉 爪讘讜专讬谉 讗诇讗 砖讟讜讞讬诐 注诇 讛讙讙 讜讛讗讜讬专 砖讜诇讟 讘讛诐 讗讬谉 讛驻住讚诐 拽专讜讘 讘讗讬讞讜专诐 讗讗"讻 讛讬讜 讛驻讜讻讬诐 讜砖谞讜讬讬诐 讜诪砖谞讛 讝讜 诪"诪 讘讛驻讬讻讛 讛诪讘讬讗讛 诇讛驻住讚 讛讬讗 砖谞讜讬讛 讜讻诇诇 讛讚讘专讬诐 讻诇 讛驻讬讻讛 讛诪讘讬讗讛 讗转 讛讝讬转讬诐 诇讛驻住讚 讗诐 讬转讗讞专讜 砖诇讗 诇讛讜爪讬讗 砖诪谞谉 讛讜讗 谞讻诇诇 讘诪砖谞讛 讝讜 讜讛讜讗 砖讗诪专 诪讬 砖讛驻讱 讗转 讝讬转讬讜 讘注专讘 讛专讙诇 注诇 讚注转 砖讬讜爪讬讗 砖诪谞谉 注专讘 讛专讙诇 讜讗专注讜 讗讘诇 讜谞讟专讚 讜讻谉 砖讛讜讗 讗住讜专 讘诪诇讗讻讛 讻诪讜 砖讬转讘讗专 讗讜 砖讗讬专注讜 讗讜谞住 讗讜 讞讜诇讬 讗讜 砖讛讟注讜讛讜 驻讜注诇讬诐 讜诇讗 讘讗讜 讜诇讗 谞讝讚诪谞讜 诇讜 讗讞专讬诐 砖谞诪爪讗 诪"诪 砖诇讗 注诇 讚注转 讻讬讜讜谉 诪诇讗讻讛 讘诪讜注讚 谞砖讗专讜 讝讬转讬诐 讗诇讜 讘诪讜注讚 讛讬诇讻讱 诪转讬专讬谉 诇讜 诇讟注讜谉 注诇 讛讝讬转讬诐 拽讜专转 讘讬转 讛讘讚 讘诪讜注讚 驻注诐 专讗砖讜谞讛 讜讛讜讗 讛谞拽专讗 讘诪砖谞讛 讝讜 拽讜专讛 专讗砖讜谞讛 讻讚讬 砖讬讝讜讘 诪拽爪转 砖诪谞谉 讜诇讗 讬讘讜讗讜 诇讬讚讬 讛驻住讚 讙讚讜诇 讘讗讬讞讜专谉 注讚 诪讜爪讗讬 讛专讙诇 讗讘诇 讗讬谉 诪转讬专讬谉 诇讜 驻注诐 砖谞讬讛 砖诇讗 讞砖砖讜 诇讛驻住讚 诪讜注讟:



讜专' 讬讜住讬 讗讜诪专 讝讜诇祝 讜讙讜诪专 驻讬' 讝讜诇祝 诪讜爪讬讗 讛砖诪谉 讻讚专讻讜 讘讞讜诇 讜讙讜诪专 讜讟讜注谉 拽讜专转讜 注讚 砖转讻诇讛 诪诇讗讻转讜 砖讗祝 诇讛驻住讚 诪讜注讟 讞砖砖讜 讜讛讜讗 砖讗诪专讜 讘转诇诪讜讚 讛诪注专讘 讬讗讘讚 讚讘专 诪讜注讟 讜讗诇 讬讗讘讚 讚讘专 诪专讜讘讛 讚讘专讬 专' 讬讛讜讚讛 专' 讬讜住讬 讗讜诪专 讗诇 讬讗讘讚 讚讘专 讻诇 注拽专 讜诪讗讞专 砖讛转注讜专专 专' 讬讜住讬 诇讜诪专 注诇 诪诇讗讻讛 讝讜 砖讛讬讗 谞注砖讬转 讻讚专讻讛 谞专讗讛 砖专' 讬讛讜讚讛 讞诇拽 讗祝 讘讝讜 诇讛讞诪讬专 讘讛 砖诇讗 诇注砖讜转讛 讗诇讗 注诇 讬讚讬 砖谞讜讬:



讜讻谉 诪讬 砖讛讬讛 讬讬谞讜 讘转讜讱 讛讘讜专 砖讻讘专 谞讚专讻讜 注谞讘讬讜 拽讜讚诐 讛专讙诇 讜讬爪讗 诇讜 讛讬讬谉 诪谉 讛讙转 讜讬专讚 诇讘讜专 讜讛讜讗 爪专讬讱 诇讛讜爪讬讗 讛讬讬谉 诪谉 讛讘讜专 诪驻谞讬 砖讗诐 讬砖讛谞讜 诪转讬专讗 砖诪讗 讬讞诪讬抓 讜讛专讬 讛讜讗 讛讬讛 住讘讜专 诇讛讜爪讬讗讜 注专讘 讛专讙诇 讜讗讬专注讜 讗讘诇 讜讻讜' 诇讚注转 专' 讬讜住讬 讝讜诇祝 讜讙讜诪专 专"诇 砖诪讜爪讬讗 讛讬讬谉 诪谉 讛讘讜专 讜诪讻谞讬住讜 讘讞讘讬讜转 讜讙祝 讗讜转谉 讘诪讙讜驻讛 讜专' 讬讛讜讚讛 讗讜住专 讗诇讗 砖讛讜讗 诪转讬专 诇住转讜诐 驻讬 讛讘讜专 讘谞住专讬诐 讜讛讜讗 注谞讬谉 诪讛 砖讗诪专 注讜砖讛 诇讜 诇诪讜讚讬诐 讘砖讘讬诇 砖诇讗 讬讞诪讬抓 讜讛诇讻讛 讻专' 讬讜住讬 讘砖转讬讛谉 讗诇讗 砖讗谞讜 爪专讬讻讬谉 诇讛讜住讬祝 注诇 讚讘专讬讜 砖讗注"驻 砖诇讗 讛转讬专讜 讘诪砖谞讛 讝讜 讗诇讗 讘诪讬 砖讛驻讱 讗转 讝讬转讬讜 讗讜 砖谞讚专讻讜 注谞讘讬讜 讛讗 诪转讞诇讛 讛驻讬讻讛 讜讚专讬讻讛 诇讗 讛讜转专讜 讜讗讬谉 爪专讬讱 诇讜诪专 诇拽讬讟讛 讜讘爪讬专讛 诪"诪 讛讻诇 诇驻讬 诪讛 砖讛讜讗 讗讘讚 诇驻讬 讛诪拽讜诐 讜诇驻讬 讛讝诪谉:



讻诇诇 讛讚讘专讬诐 讻诇 砖讬砖 讛驻住讚 讘讗讬讞讜专讜 注讜砖讛讜 讜讘诇讗 砖谞讜讬 讜讛讜讗 砖专讜讘 驻讜住拽讬诐 讛讘讬讗讜 诪砖谞讛 讝讜 讘讞讘讜专讬讛诐 讘诇砖讜谉 诇讻转讞诇讛 讜诪讚讘专讬讛诐 讗谞讬 讚谉 诇讛转讬专 讘爪讬专转 讻专诪讜 讘讞讜诇讜 砖诇 诪讜注讚 讜诇讛砖转讚诇 讘讻诇 注谞讬谞讬 讘爪讬专讛 讘讻诇 砖讬砖 诇砖注专 砖讬砖 讗讬讝讛 讛驻住讚 讘讗讬讞讜专讜 讜讘诇讘讚 砖诇讗 讬讻讜讬谉 诪诇讗讻转讜 讘讗讜转讜 讛驻专拽 讜讛讜讗 砖讙讚讜诇讬 讛诪讞讘专讬诐 讻转讘讜 讛讜驻讱 讗讚诐 讗转 讝讬转讬讜 讜讚讜专讻谉 讜诪诪诇讗 讗转 讛讞讘讬讜转 讜讙祝 讗讜转谉 讻讚专讱 砖讛讜讗 注讜砖讛 讘讞讜诇 讜讻谉 讻专诐 砖讛讙讬注 讝诪谞讜 诇讘爪讜专 讘讜爪专讬谉 讗讜转讛 讜讘诇讘讚 砖诇讗 讬讻讜讬谉 诪诇讗讻转讜 讘诪讜注讚 讜诇讙讗讜谞讬 讛专讗砖讜谞讬诐 谞砖讗诇 讘讻专诪讬诐 砖讛讙讬注 讝诪谉 讞专讬砖转诐 讘专讗砖 讞讚砖 谞讬住谉 讜讝诪谉 砖诇讛诐 谞诪砖讱 注讚 讛驻住讞 诇驻注诪讬诐 讘住讬讘转 讙砖诪讬诐 讜讗诐 诪注讻讘讬诐 注讘讜讚转诐 诪转讘诇讘诇讬诐 讜谞讜爪爪讬诐 讘转讜讱 讛驻住讞 讜讬砖 驻住讬讚讗 讘讞专讬砖讛 砖讗讞专 讛诇讘诇讜讘 砖讛谞爪谞讬诐 谞讜驻诇讬诐 诇住讘转 讻诇讬 讛诪讞专讬砖讛 讜讛转讬专讜 讞专讬砖转谉 讘诪讜注讚 讗祝 注诇 讬讚讬 注爪诪谉 诪"诪 讬专讗讛 诇讬 讘讙讘讜诇讬谉 讗诇讜 砖诇讗 谞讛讙讜 讘诪讞专砖讛 讗诇讗 讘讞驻讬专讛 注诇 讬讚讬 讗讚诐 砖讗讬谉 讻讗谉 驻住讬讚讗 讜讗住讜专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 讛讘讗讬诐 注诇讬讛 讘讙诪专讗 讗诇讜 讛诐:



讻讘专 讘讬讗专谞讜 讘专讗砖 讛诪住讻转讗 砖讗讬住讜专 诪诇讗讻讛 讘诪讜注讚 讗讬谞讛 讗诇讗 诪讚讘专讬 住讜驻专讬诐 讗"讻 诪讛 砖谞讗诪专 讻讗谉 讞讜诇讜 砖诇 诪讜注讚 讚讗住讬专讗 诪诇讗讻讛 诪讚讗讜专讬转讗 驻讬专讜砖讜 砖讛讜讗 讻注讬谉 讚讗讜专讬转讗 讛讜讗讬诇 讜讛讜讗 讻注讬谉 讬讜诐 讟讜讘 讜讻转讜讘 讘讜 诪拽专讗 拽讜讚砖 讜讛讜讗 讝诪谉 讞讙讬讙讛 讘诪拽讚砖 讜讻谉 讛讜讝讻专 讘讛专讘讛 诪拽讜诪讜转 讘转诇诪讜讚 诇砖讜谉 讝讛 讘讚讘专讬 住讜驻专讬诐 讻讙讜谉 诪讛 砖讗诪专讜 讛诇诇 讚专讗砖 讞讚砖 诇讗讜 讚讗讜专讬转讗 讻讗诇讜 砖诇 讬讜诐 讟讜讘 诪谉 讛转讜专讛 讜讻谉 讘讛专讘讛 诪拽讜诪讜转 讜讻讘专 讻转讘谞讜讛 讘驻专拽 专讗砖讜谉:



讗注"驻 砖讛讜转专讛 诪诇讗讻转 讛讗讘讚 讘诪讜注讚 讘讗讘诇 讗讬谞讜 讻谉 讗诇讗 讻诇 砖讛讜讗 讘转讜讱 讬诪讬 讗讘诇讜 讗住讜专 讘注砖讬讬转 诪诇讗讻讛 讗驻讬' 讛讬转讛 诪诇讗讻转 讛讗讘讚 讜诪"诪 讗讞专讬诐 注讜砖讬谉 诇讜 诪讗诇讬讛诐 专"诇 砖诇讗 讬转谞讛 诇讛诐 砖讜诐 砖讻讬专讜转 讜讛讜讗 砖讗诪专讜 讚讘专讬诐 砖注讜砖讬谉 诇讗讘诇 讘讬诪讬 讗讘诇讜 讝讬转讬讜 诇讟注讜谉 专"诇 砖讛诐 讛驻讜讻讬诐 讜讗诐 讗讬谞讜 讟讜注谞谉 讘讗讬谉 诇讬讚讬 讛驻住讚 讜讻谉 讻讚讜 诇讙讜祝 讜驻砖转谞讜 诇讛注诇讜转 诪谉 讛诪砖专讛 讜爪诪专讜 诇讛注诇讜转 诪谉 讛讬讜专讛 讜诪砖拽讬谉 诇讜 砖讚讛讜 专"诇 讘讬转 讛砖诇讞讬谉 诪砖转讙讬注 注讜谞转 讛砖拽讗转讛 砖讻诇 讗诇讜 讬砖 讛驻住讚 讘讗讬讞讜专谉 讗讘诇 讗讬谉 讝讜专注讬谉 砖讗诐 诇讗 转讝专注 讘讘讻讬专 转讝专注 讘讗驻讬诇 讜讻谉 砖讚讛 驻砖转谉 砖讬砖 讘讝专讬注转讜 讗讬讞讜专 讗诐 诇讗 转讝专注 驻砖转谉 转讝专注 诪讬谉 讗讞专 讜讻谉 讘讻诇 讛讚讘专讬诐 讛讻诇 诇驻讬 诪讛 砖讛讜讗 讗诇讗 砖讬"讗 砖讗祝 讛讜讗 专砖讗讬 诇讛砖转讚诇 砖讬注砖讜 诇讜 讗讞专讬诐 讘诪诇讗讻转 讛讗讘讚 讗驻讬' 讘砖讻专 讘讬谉 讘诪讟诇讟诇讬谉 讘讬谉 讘拽专拽注 讻讙讜谉 讛砖拽讗转 讘讬转 讛砖诇讞讬谉 讜讻讬讜爪讗 讘讛 讜注讜砖讬谉 诇讜 诪诇讗讻讜转 讗诇讜 讘诇讗 砖谞讜讬 讜讻诪讜 砖讗诪专讜 讘转诇诪讜讚 讛诪注专讘 讚讜专讻讬谉 注讘讬讟讬谉 讜讝讜诇驻讬谉 讗转 讬讬谞讜 讜讙驻讬谉 讗转 讞讘讬讜转讬讜 讜讝讬转讬讜 讛驻讜讻讬谉 讜砖谞讜讬讬谉 讟讜讞谞讬谉 讻讚专讻谉 讜诪"诪 讚讜拽讗 讘驻住讬讚讗 讛专讗讜讬讛 诇讬诪谞讜转 讗讘诇 驻住讬讚讗 诪讜注讟转 讗住讜专 诇讜 讗祝 注诇 讬讚讬 讗讞专讬诐 讜讗驻讬' 诪讗诇讬讛谉 讜注诇 讬讚讬 注爪诪讜 讗驻讬' 驻住讬讚讗 诪专讘讛 讜讗驻讬' 诇讗 讛讬讛 砖诐 诪讬 砖讬注砖讛 讗住讜专:



讜讬砖 驻讜住拽讬诐 砖讗诐 讗讬谉 砖诐 讗讞专讬诐 砖讬讜讻诇 诇住诪讜讱 注诇讬讛诐 注讜砖讛 讘爪谞注讛 讘转讜讱 讘讬转讜 讻专讘谉 砖诪注讜谉 讘谉 讙诪诇讬讗诇 砖讗诪专 讛讬讜 讝讬转讬讜 讛驻讜讻讬诐 讜讗讬谉 砖诐 讗诇讗 讛讜讗 讬注砖讛 讘爪谞注讛 讘转讜讱 讘讬转讜 讗诇讗 砖讙讚讜诇讬 讛驻讜住拽讬诐 诇讗 讛讘讬讗讜讛 讜诇讗 注讜讚 讗诇讗 砖讘住转诐 讗诪专讜 注诇 诪砖谞转谞讜 讝讗转 讗讜诪专转 讚讘专讬诐 讛诪讜转专讬诐 讘诪讜注讚 讗住讜专讬诐 讘讬诪讬 讗讘诇讜 讻诇讜诪专 砖讗诇讜 讛讬转讛 讛诪讚讛 砖讜讛 诇讛转讬专 诇讗讘诇 讘讬诪讬 讗讘诇讜 讻诇 诪讛 砖诪讜转专 讘诪讜注讚 讛讬讛 诇讜 诇讜诪专 讟讜注谉 拽讜专讛 讜诪谞讬讞讛 诇讗讞专 讗讘诇讜 讜讗注"驻 砖注拽专 讛讻讜谞讛 诇讞讜诇讜 砖诇 诪讜注讚 诪"诪 讛讜讗讬诇 讜讛讝讻讬专 讗转 讛讗讘诇 讛讬讛 诇讜 诇诇诪讚 诇驻讬 讚专讻讜 砖诪诇讗讻讛 讝讜 诪讜转专转 讘讗讘诇 讗诇讗 砖诇诪讚谞讜 砖讚讘专讬诐 讛诪讜转专讬诐 讘诪讜注讚 讗住讜专讬诐 诇讗讘诇 讘讬诪讬 讗讘诇讜 讜诇讗 讞诇拽讜 讘讬谉 讬砖 砖诐 诪讬 砖讬注砖讛 诇讗讬谉 砖诐 诪讬 砖讬注砖讛 讜讻谉 讗讞专讜 讻诇 砖诇砖讛 讬诪讬诐 讗驻讬' 讗讬谉 诇讜 诪讛 讬讗讻诇 讗住讜专 讘诪诇讗讻讛 讜讗讬谉 诇讱 诪诇讗讻转 讛讗讘讚 讬讜转专 诪讬 砖讗讬谉 诇讜 诪讛 砖讬讗讻诇 讜讗注"驻 砖讗讬谉 专讗讬讜转 讗诇讜 诪讻专讬讞讜转 讻诇 讻讱 砖讛专讗砖讜谞讛 讗驻砖专 诇驻专砖讛 砖讚讘专讬诐 讛诪讜转专讬诐 讘讞讜诇 讛诪讜注讚 讗祝 讘讬砖 讗讞专讬诐 砖讬注砖讜 讗住讜专讬诐 讘讬诪讬 讗讘诇讜 讗诐 讬砖 砖诐 诪讬 砖讬注砖讛 讜讛砖谞讬讛 讛专讬 讗驻砖专 诇讜 诇讛转驻专谞住 诪谉 讛爪讚拽讛 诪"诪 拽爪转 专讗讬讛 讬砖 讘讛诐:



讛讬讛 讛讗讘诇 讗讜诪谉 讜专讘讬诐 爪专讬讻讬诐 诇讜 讻讙讜谉 砖讛讬讛 住驻专 讗讜 讘诇谉 讗讜 谞讞转讜诐 讜讗讬谉 砖诐 讗诇讗 讛讜讗 讛专讬 讝讛 注讜砖讛 讗祝 讘驻专讛住讬讗 砖诇讗 讛讜转专 讚讘专 讝讛 诪驻谞讬 驻住讬讚转讜 讗诇讗 诇讻讘讜讚 专讘讬诐 讜爪谞注讛 讗讬谉 讻讗谉 砖讛专讬 讻诇 砖专讘讬诐 诪砖转诪砖讬谉 讘讜 讗讬谉 讻讗谉 爪谞注讛 讜讬砖 讙讜专住讬谉 讘讛 讘爪谞注讛 讻诇讜诪专 砖讬爪谞讬注 注爪诪讜 讻诪讛 砖讗驻砖专 诇讜 讜讬砖 讞讜诇拽讬谉 诇讗住讜专 诪讻诇 讜讻诇 诪诪讛 砖讙讚讜诇讬 讛驻讜住拽讬诐 诇讗 讛讘讬讗讜讛 讗诇讗 砖讙讚讜诇讬 讛诪驻专砖讬' 诪讻专讬注讬诐 讘讛 诪诪讛 砖讗诪专讜 讻谉 讘讚讘专讬 转讜专讛 讗诐 讛讬讜 专讘讬诐 爪专讬讻讬谉 诇讜 诪讜转专 讜讘讗讘诇 专讘转讬 砖谞讜 讛讬讛 谞讞转讜诐 讜讗讬谉 砖诐 讗诇讗 讛讜讗 讞谞讜谞讬 讜讗讬谉 砖诐 讗诇讗 讛讜讗 注讜砖讛 讘爪谞注讛 诪驻谞讬 讻讘讜讚 讛注诐 讜讬砖 讞讜诇拽讬谉 注讜讚 讘讝讜 诇讗住讜专 诪讻诇 讜讻诇 讜讗讬谉 讛讚讘专讬诐 谞专讗讬谉:



讻讘专 讬讚注转 讘诪诇转 讗专讬住讜转 砖讛讬讗 诪讜谞讞转 注诇 诪讬 砖诪拽讘诇 注诇 注爪诪讜 注讘讜讚转 砖讚讛 砖诇 讘注诇 讛讘讬转 诇诪讞爪讛 诇砖诇讬砖 讜诇专讘讬注 讜讞讻讬专 讛讜讗 诪讬 砖诪拽讘诇 注诇讬讜 注讘讜讚转 讛砖讚讛 注诇 诪谞转 诇讬转谉 诇讘注诇讬讜 讚讘专 讬讚讜注 讘转讘讜讗讛 讛谉 砖讬讜爪讗 诪诪谞讜 讛专讘讛 讛谉 砖讬讜爪讗 诪诪谞讜 诪注讟 讜拽讘诇谉 讛讜讗 砖诪拽讘诇 注诇讬讜 注讘讜讚转 讛砖讚讛 注诇 诪谞转 诇讬转谉 诇讘注诇讬讜 讚讘专 讬讚讜注 讘讚诪讬诐 讜诪"诪 讘拽爪转 诪拽讜诪讜转 讛谞讝讻专 讘转诇诪讜讚 诪拽讘诇 讻注谞讬谉 砖讘讬讗专谞讜 讘讻讗谉 讘讗专讬住 讜砖讜讻专 讻注谞讬谉 砖讘讬讗专谞讜 讘讻讗谉 讘诪拽讘诇 诪注转讛 讛讗专讬住讬诐 讜讛讞讻讬专讬诐 讗讜 讛拽讘诇谞讬诐 讘砖讚讛 砖诇 讘注诇 讛讘讬转 讜讛转讞讬诇讜 讘注讘讜讚转诐 讜讗讬专注 讗讘诇 诇讘注诇 讛砖讚讛 讗讬谉 谞诪谞注讬谉 诪诇注讘讜讚 讗转 讛拽专拽注 砖讛专讬 讘砖诇 注爪诪诐 讛诐 讟讜专讞讬诐 讜讬砖 诇讛诐 驻住讬讚讗 讘讘讟讜诇 注讘讜讚讛 讗讘诇 讞诪专讬诐 讜讙诪诇讬诐 砖砖讻专讜 讘讛诪讜转讬讜 诇诪诇讗讻转 注爪诪谉 讗讜 住驻谞讬诐 砖砖讻专讜 讗转 住驻讬谞转讜 讜诪讜诇讬讻讬诐 讘讛诐 住讞讜专转 注爪诪谉 讛专讬 讗诇讜 诇讗 讬注砖讜 砖讛专讬 转讻祝 砖谞讜讚注 诇讛诐 讗讘诇讜转讜 讗驻砖专 诇讛诐 诇砖讻讜专 诪砖诇 讗讞专讬诐 讜诇讛谞讬讞 讗转 砖诇讜 讜讬驻住讬讚 讛讜讗 砖讻专讜 诪砖诐 讜讗讬诇讱 讛讜讗讬诇 讜诪谉 讛住转诐 诇讗 谞砖讻专讜 诇讝诪谉 讬讚讜注 讗诇讗 诇驻讬 讬诪讬诐 砖诪注讻讘讬谉 讗讜转诐 讗爪诇诐 讛专讬 讛诐 讻砖讻讬专讜转 砖诇 讬诪讬诐 讜讗诐 砖讻专讜诐 诇讝诪谉 拽爪讜讘 讛拽讜讚诐 讗讘诇讜转 讜讛转讞讬诇讜 讛专讬 讛诐 讻拽讘诇谞讬诐 注讚 讗讜转讜 讝诪谉 讜讗讬谉 谞诪谞注讬谉 诇驻讬 讚专讻讱 诇诪讚转 砖砖诪讜注讛 讝讜 专"诇 讛讗专讬住讬诐 讜讛讞讻讬专讬诐 讜讻讜' 讛专讬 讗诇讜 讬注砖讜 讚讜拽讗 讘讛转讞讬诇讜 讘诪诇讗讻讛 讛讗 诇讗 讛转讞讬诇讜 讗注"驻 砖讛转谞讜 讜拽谞讜 讘讻讱 诇讗 讜讬砖 诪拽讬诇讬谉 讘讛讜专讗讛 讝讜 诪爪讚 砖讛诐 诪驻专砖讬诐 砖诪讜注讛 讝讜 讗祝 讘诇讗 讛转讞讬诇讜 讜讗讜诪专讬诐 砖讛讗专讬住讬诐 讜讛讞讻讬专讬诐 讜讛拽讘诇谞讬诐 砖讛转谞讜 讜拽谞讜 诪诪谞讜 讗注"驻 砖诇讗 讛转讞讬诇讜 讘注讘讜讚讛 注讚 砖讗讬专注 讗讘诇 诇讘注诇讬诐 讛专讬 讗诇讜 讬注砖讜 讜讬转讞讬诇讜 讗讘诇 讞诪专讬' 讜讙诪诇讬诐 讜住驻谞讬诐 砖讛转谞讜 讜砖讻专讜 诇讬诪讬诐 讜诇讗 讛转讞讬诇讜 讛专讬 讗诇讜 诇讗 讬转讞讬诇讜 讜讗诐 诇讝诪谉 拽爪讜讘 讬转讞讬诇讜 讗讘诇 讗诐 讻讘专 讛转讞讬诇讜 讛专讬 讗诇讜 讬注砖讜 讗驻讬' 诇讗 砖讻专讜诐 讗诇讗 诇讬诪讬诐 讜讗注"驻 砖讛讗讘诇 讬讻讜诇 诇住诇拽诐 讜讛讚讘专讬诐 谞专讗讬谉 讻砖讟讛 讝讜:



讬"诪 讗转 讛住讜讙讬讗 讗祝 讘诇讗 讛转谞讜 注讚讬谉 讜诪拽讬诇讬谉 注讜讚 诇讜诪专 砖讗祝 讘讝诪谉 讗讘诇讜转诐 讬讻讜诇讬诐 诇讛砖讻讬专 拽专拽注诐 诇讗专讬住讬讛诐 讜讞讻讬专讬讛诐 砖讛讜专讙诇讜 讗爪诇诐 讛专讬 讗诪专讜 讗专注讗 诇讗专讬住讬 拽讬讬诪讗 讜专讜讘 讘谞讬 讗讚诐 讗讬谉 诪讞诇讬驻讬谉 讘讗专讬住 讜讻讬讜谉 砖讝讛 讛讬讛 讗专讬住讜 诪拽讜讚诐 诪谉 讛住转诐 讗讬谞讜 诪住诇拽讜 讜讛专讬 讛讜讗 讻诪讬 砖讛讬转讛 诪讜讞讻专转 讗爪诇讜 诪拽讜讚诐 讗讘诇 讞诪专讬诐 讜讙诪诇讬诐 讗注"驻 砖专讙讬诇讬诐 诇砖讻讜专 诪诪谞讜 讗诐 诇讗 讛砖讻讬专诐 拽讜讚诐 讗讘诇讜转讜 讗讬 讗驻砖专 诇讛转讞讬诇 讜诇讛砖讻讬专诐 讘转讜讱 讗讘诇讜转讜 砖讚专讱 讘谞讬 讗讚诐 诇讛讞诇讬祝 诪讝讛 诇讝讛 讜诪"诪 讗诐 讛砖讻讬专诐 诪转讞诇讛 讗祝 讗诇讜 讬注砖讜 讜讬转讞讬诇讜 讜谞诪爪讗 驻住拽 讝讛 诪砖转谞讛 诇驻讬 讛驻讬专讜砖讬谉 讜讗讬谉 讛讻专注讛 讘讗讞讚 诪讛诐 讗诇讗 诪讛 砖注讬谞讬 讛讚讬讬谉 专讜讗讜转:



讜诇讙讚讜诇讬 讛专讘谞讬诐 讚注转 专讘讬注讬转 讘驻讬专讜砖讛 诇讛拽诇 讻诇 诪讛 砖谞讗住专 讘砖讗专 讛驻讬专讜砖讬诐 讜讛讜讗 砖注诇 讚注转诐 讛讗专讬住讬诐 讜讛讞讻讬专讬诐 讜讛拽讘诇谞讬诐 注诇 讗讘诇讬诐 注爪诪诐 讛诐 诪转驻专砖讬谉 砖讗诐 讛讗讘诇讬诐 注爪诪诐 讗讬专注 诇讛诐 讗讘诇 讛专讬 讗诇讜 讬注砖讜 注诇 讬讚讬 砖诇讬讞 诪砖讜诐 驻住讬讚转 讗讞专讬诐 砖讘讟讜诇 注讘讜讚讛 诪驻讞讬转 讗转 讛驻讬专讜转 讜诪讻讞讬砖 讗转 讛拽专拽注 讗讘诇 讗诐 讗讬专注 讗讘诇 诇讞诪专讬诐 讜诇讙诪诇讬诐 诇讗 讬注砖讜 砖讗讬谉 驻住讬讚讗 诇讘注诇讬诐 砖讛专讬 砖讻专诐 注诇讬讛诐 讜讗诐 讛讬讜 讗讘诇讬诐 诪讜讞讻专讬诐 专"诇 砖诇讗 砖讻专讜 讛诐 讛讘讛诪讜转 讗诇讗 砖讛讘注诇讬诐 砖讜讻专讬诐 讗讜转诐 诇讬诇讱 注诐 讘讛诪讜转讬讛诐 诇讝诪谉 讬注砖讜 注诇 讬讚讬 讗讞专讬诐 讜讬"诪 诇砖讟讛 讝讜 讗祝 注诇 讬讚讬 注爪诪谉 讝讛讜 注谞讬谉 驻讬专讜砖诐 讜讻诇 砖讻谉 砖诪讜转专 诇讚注转诐 诪讛 砖讗住专谞讜 讘砖讗专 讛驻讬专讜砖讬诐 讜讛讚讘专讬诐 专讞讜拽讬诐 讜讘转诇诪讜讚 讛诪注专讘 谞专讗讛 讘讛讚讬讗 砖诇讗 注诇 讛讗讘诇讬诐 讛讜讗 讗讜诪专 讻谉 讜讛讜讗 砖讗诪专讜 砖诐 讞诪专讬讜 讙诪诇讬讜 讜住驻谞讬讜 讗讬谉 注讜砖讬谉 讗专讬住讬讜 讜拽讘诇谞讬讜 讜讞讻讬专讬讜 注讜砖讬谉 讜讛讚注转 谞讜讟讛 诇驻住讜拽 讻砖讟讛 砖谞讬讛:



讛讬讛 诇讗讘诇 砖讻讬专 讬讜诐 讘注讘讜讚转 拽专拽注 砖诇讜 讗驻讬' 讘注讬专 讗讞专转 砖讗讬谉 专讜讘 讘谞讬 讛注讬专 讬讜讚注讬谉 讘讗讘诇讜转讜 砖诇 讝讛 诇讗 讬注砖讛 诪砖注讛 砖讬讚注 讘讗讘诇讜转讜 注讚 砖讬注讘专讜 砖讘注讛 砖讛专讬 讘砖诇 讗讘诇 讛讜讗 讟讜专讞 讜讛专讬 讛讜讗 讻注讘讚讱 讜砖谞讬谞讜 讘讗讘诇 专讘转讬 讗讘诇 讻诇 砖讘注讛 讗住讜专 讘注砖讬讬转 诪诇讗讻讛 讛讜讗 讜讘谞讬讜 讜注讘讚讬讜 讜讘讛诪讜转讬讜:



讛讬讛 讛讗讘诇 讗讜诪谉 讜讬砖 讗爪诇讜 诪诇讗讻转 讗讞专讬诐 砖诇 诪讟诇讟诇讬谉 讻讙讜谉 讘讙讚 诇转驻讜专 讜讻讬讜爪讗 讘讜 讘讬谉 砖拽讘诇 注诇讬讜 诇注砖讜转讛 讘住讱 讬讚讜注 讘讬谉 砖讛讜讗 谞砖讻专 讘讛 诇讬诪讬诐 诇讗 讬注砖讛 讜讛讜讗 讛讚讬谉 诇讚注转谞讜 讗诐 讛讬讛 讛讜讗 讗专讬住 讗讜 讞讻讬专 讘砖讚讛 砖诇 讗讞专讬诐 讛讬讛 讛讚讘专 讘讛驻讱 专"诇 砖讛讬转讛 诪诇讗讻转 诪讟诇讟诇讬谉 砖诇讜 讘讬讚 讗讞专讬诐 讗诐 讛讬转讛 讘讘讬转讜 砖诇 讗讘诇 诇讗 讬注砖讜 讜讗诐 讛讬转讛 讘讘讬转 讗讜转诐 讛讗讜诪谞讬谉 注讜砖讬谉 讗讜转诐 讘爪讬谞注讛 讘转讜讱 讘讬转诐 砖讗讬谉 讛讚讘专 诪驻讜专住诐 砖讛讬讗 砖诇 讗讘诇:



讻转讘讜 讛讙讗讜谞讬诐 砖讗诐 讛讬转讛 诇讗讘诇 转讘讬注讛 注诇 讗讞讚 讗讬谞讜 转讜讘注讜 讻诇 砖讘注讛 讜讗诐 讛讜讗 讚讘专 讛讗讘讚 注讜砖讛 砖诇讬讞 讜诪"诪 讗诐 讗讞专讬诐 转讜讘注讬谉 讗讜转讜 讬专讗讛 诇讬 砖讗讬谉 诪讝拽讬拽讬谉 讗讜转讜 诇诪谞讜转 砖诇讬讞 诇注诪讜讚 讘讚讬谉:



讬专讗讛 诪住讜讙讬讗 讝讜 讛讗诪讜专讛 讻讗谉 讘诪注砖讛 砖诇 诪专讬讜谉 讘专讬讛 讚专讘讬谉 砖砖谞讬 讗讞讬诐 讗讜 砖谞讬 砖讜转驻讬诐 砖讗讬专注 讚讘专 诇讗讞讚 诪讛诐 专砖讗讬 讛砖讜转祝 砖诇讗 讗讬专注 讘讜 讚讘专 诇讛转注住拽 讘讗讜转讜 注谞讬谉 讛诪砖讜转祝 讘讬谞讬讛谉 讛谉 拽专拽注 讛谉 诪讟诇讟诇讬谉 讜讗诐 讛讗讘诇 讗讚诐 讞砖讜讘 讗讬谉 专讗讜讬 诇讜 诇讛谞讬讞 讗转 砖讜转驻讜 诇讛转注住拽 讘讚讘专 讛诪砖讜转祝 诇讜 注诪讜 诪"诪 讬专讗讛 砖专讗讜讬 诇讜 诇砖诇诐 讗转 驻住讬讚转讜 砖讗讬谉 诇讜 诇讙专讜诐 驻住讬讚讗 讘砖讘讬诇 讞砖讬讘讜转讜 讜砖诪讗 转讗诪专 讗讞专 砖讛转专转 诇砖讜转祝 诇讛转注住拽 讘讚讘专 讛诪砖讜转祝 诇讛诐 诪讛讜 砖讗诪专讜 讘转诇诪讜讚 讛诪注专讘 砖谞讬 讗讞讬诐 讗讜 砖谞讬 砖讜转驻讬诐 讗讜 砖谞讬 讟讘讞讬诐 砖谞讬 讞谞讜谞讬诐 砖讗讬专注 讚讘专 诇讗讞讚 诪讛诐 讛专讬 讗诇讜 谞讜注诇讬诐 讞谞讜转诐 转讬专爪讜 拽爪转 诪驻专砖讬诐 砖诇讗 讗诪专讜 谞注诇转 讞谞讜转 诇讻讜谞转 讘讟讜诇 诪讻专 讗诇讗 诇诪讻讬专讛 讘爪谞注讛 讜讬"诪 讗讜转讛 讘讘讟讜诇 诪讻专 讜驻专拽诪讟讬讗 砖讗谞讬 砖讗讬谉 讘讛 驻住讬讚讗 讻诇 讻讱 讜讗讬谉 注讜讘专转 讜诇讚注转诐 诇讗 讛讜转专讛 讻讗谉 讗诇讗 讘注讘讜讚转 拽专拽注 砖讘讬讟讜诇讛 驻住讬讚讗 讜砖注讛 注讜讘专转 讜诇讚注转讬 讘讞谞讜转 讛讞诪讬专讜 诪驻谞讬 砖讛讞谞讜讬讜转 讚讘专讬诐 诪驻讜专住诪讬诐 讜讘注诇讬 砖诐 讜砖讗专 诪诇讗讻讜转 讗讬谉 注谞讬谉 砖转讜驻诐 诪驻讜专住诐:





转讜住驻讜转 专讬"讚

诪讬 砖讛驻讱 讗转 讝转讬讜 驻讬' 讟讞谞谉 讜诪驻谞讬 砖讚专讱 诇讛驻讻讱 讘专讞转 转讞转 讛讗讘谉 讛诪转讙诇讙诇转 注诇讬讛谉 拽讜专讗 诇讟讞讬谞' 讛驻讬讻讛 讜诪驻谞讬 砖讛讬讜 讟讜讞谞谉 讗诐 诇讗 讛讬' 讛砖诪谉 谞注爪专 诪讛谉 讛讬' 谞驻住讚 讛讬诇讻讱 讛转讬专讜 诇讜 诇讟注讜谉 拽讜专讛 专讗砖讜谞' 砖讬讜爪讬讗 砖诪谞谉 讜诪谞讬讞讞谉 诇讗讞专 讛诪讜注讚 砖诇讗 讬注住讜拽 讘讛谉 讬讜转专 专' 讬讜住讬 讗讜诪专 讝讜诇祝 讜讙讜诪专 讻讚专讻讜 驻讬' 讻讬讜谉 讚讚讘专 讛讗讘讚 讛讜讗 讜讛转讬专讜 诇讜 诇注住讜拽 讘讛谉 讝讜诇祝 讛砖诪谉 讘拽讜专讛 专讗砖讜谞' 讜讙讜诪专 讻诇 诪诇讗讻转谉 讻讚专讻讜 讘讞讜诇 讜讻讱 讚专讱 讛讝讬转讬诐 诇讗讞专 砖谞注爪专讬诐 转讞转 讛拽讜专讛 注讜讚 诪讞讝讬专讬诐 讗转讞转 讛讗讘谉 讜讟讜讞谉 讗讜转讛 讜注讜爪专诐 驻注诐 砖谞讬讬' 转讞转 讛拽讜专讛 讜讻讱 讛讬讗 注讜砖讛 讘诪讜注讚 讜讛讟讞讬谞讛 砖谞讬讬' 讜讛注爪讬专讛 砖谞讬讬' 拽讜专讗 讙讜诪专 讜诇讙讘讬 讬讬谉 讚转谞讬 讝讜诇祝 讜讙讜诪专 讜讙祝 讻讚专讻讜 讛讙祝 讛讬讗 驻讬专讜砖讜 砖诇 讙讜诪专 砖讝讜诇祝 讻诇 讛讬讬谉 诪谉 讛讘讜专 诇讞讘讬讜转 讜讙讜诪专 讻诇 诪诇讗讻转 讛讞讘讬讜转 砖注讜砖' 诇讛谉 诪讙讜驻讜转 讜专' 讬讛讜讚讗 驻诇讬讙 注诇讬' 砖诇讗 讛讬' 诪转讬专 诇讙诪讜专 讜诇注砖讜转 讛谞讜驻讜转 讗诇讗 注砖讛 诇讜 诇讬诪讜讚讬诐 讟讬讞 讟驻诇: 



驻转讞 讘讗讘诇 讜住讬讬诐 讘诪讜注讚 驻讬' 拽住"讚 讛砖转讗 讚诇讗 谞拽讟 讗诇讗 诪砖讜诐 诪讜注讚 讜讻讙讜谉 讚讗讬专注讜 讗讘诇 住诪讜讱 诇诪讜注讚 讜讻讬 讛讬讻讬 讚谞拽讟 讗讜谞住 讛讟注讜讛讜 驻讜注诇讬诐 诪砖讜诐 诪讜注讚 谞拽讟 谞诪讬 讗讘诇 讜讛"驻 诪讬 砖讛驻讱 讗转 讝讛讜 讜讗讬专注讜 讗讘诇 讜诪讞诪转 讛讗讘诇 诇讗 讛讬' 专砖讗讬 诇注讜爪诐 讘讘讬转 讛讘讚 砖讛讗讘诇 讗住讜专 讗驻讬诇讜 讘诪诇讗讻讛 讛讗讘讚讛 注诇 砖讞诇 注诇讬讜 讛诪讜注讚 讗讜 砖讗讬专注讜 讗讜谞住 讗讞专 讻讙讜谉 砖讞诇讛 讗讜 砖谞讞讘砖 讘讘讬转 讛讗住讜专讬诐 讜诇讗 讬讻讜诇 诇注讜爪专诐 注讚 砖讞诇 注诇讬讜 讛诪讜注讚 讗讜 砖砖诐 驻讜注诇讬诐 诇注讜爪专诐 拽讜讚诐 讜讻讟注讜讛讜 讻讬讜谉 砖诇讗 讛讬' 诇讜 驻谞讗讬 诇注砖讜转 拽讜讚诐 讛诪讜注讚 讜诇讗 讻讬讜谉 诪诇讗讻转讜 讘诪讜注讚 诪讜转专 诇讙讜注专讛 讘诪讜注讚: 



讗诪专 专讘 砖讬砖转 讘专讬' 讚专讘 讗讬讚讬 讝讗转 讗讜诪专转 讚讘专讬诐 讛诪讜转专讬诐 讘讞讜砖"诪 讗住讜专讬诐 讘讬诪讬 讗讘诇讜 砖讛专讬 谞拽讟 讛讗讘诇 讻讗讞讚 诪谉 讛讗讜谞住讬谉 讚讗诇诪讗 诪讞诪转 讗讘诇讜 诇讗 讛讬' 专砖讗讬 诇注讜爪专诐: 



专讘 讗砖讬 讗诪专 诇讗 诪讘注讬' 拽讗诪专 讻讜' 驻讬' 住"诇 诇专讘 讗砖讬 砖讗讬谉 诇讛讞诪讬专 讘讬诪讬 讗讘诇 讬讜转专 诪讬诪讬 讛诪讜注讚 讜讛讗讬 讚谞拽讟 讗讘诇 诇讗讜 诪砖讜诐 诪讜注讚 谞拽讟讬' 讜诇讗 讘讗讘诇 讛住诪讜讱 诇诪讜注讚 拽诪讬讬专讬 讜转专转讬 诪讬诇讬 拽转谞讬 讜讛"驻 诪讬 砖讛驻讱 讗转 讝讬转讬讜 讜诇讗 讛住驻讬拽 诇注讜爪专诐 注讚 砖讗讬专注讜 讗讘诇 讗讜 砖讛驻讱 讗转 讝讬转讬讜 住诪讜讱 诇诪讜注讚 讜讗讬专注讜 讗讜谞住 讗讜 砖讛讟注讜讛讜 驻讜注诇讬谉 讜讗诇 讬讻讜诇 诇注讜爪专诐 注讚 砖讘讗 讛诪讜注讚 诪讛 讬注砖讛 讙讜诪专 诪诇讗讻转讜 讘讬谉 讘诪讜注讚 讘讬谉 讘讬诪讬 讗讘诇讜 讜讻讱 讛讬' 诪谉 讛讚讬谉 诇砖谞讜转 讘驻讬专讜砖 讟讜注谉 拽讜专讗 专讗砖讜谞讛 讘讬谉 讘诪讜注讚 讘讬谉 讘讬诪讬 讗讘诇讜 讗诇讗 谞拽讟 诇讱 讛诪讜注讚 讜讻"砖 讘讬诪讬 讗讘诇讜: 



转谞讬讗 讻讜讜转讬' 讚专讘 砖讬砖讗 砖讛专讬 转"拽 讬谞讜 诪转讬专 砖讬注砖讛 讛讗讘诇 讘讬讚讜 讗驻讬诇讜 诪诇讗讻讛 讛讗讘讚讛 讗诇讗 讗讞专讬诐 注讜砖讬谉 诇讜 讗讞专讬诐 讜专讘 砖讬砖讗 诪讜拽讬诐 住转诐 诪转谞讬' 讻转"拽 讜专讘 讗砖讬 诪讜拽讬 诇讛 讻专砖讘"讙: 



讛讗专讬住讬谉 讜讛讞住讬专讬谉 讜讛拽讘诇谞讬谉 讛专讬 讗诇讜 讬注砖讜 驻讬' 讗诐 拽讘诇讜 砖讚讛 诪谉 讛讗讘诇 讗讜 讘讗专讬住讜转 诇诪讞爪讛 诇砖诇讬砖 讜诇专讘讬注 讗讜 讘讞讻讬专讜转 讘讻讱 讻讜专讬谉 讞讬讟讬谉 讘砖谞讛 讗讜 讘拽讘诇谞讜转 讘讻讱 讚诪讬诐 讘砖谞讛 讞讻专谞讜转 讛讜讬讗 讘驻专讬 讜拽讘诇谞讜转 讘讚诪讬 讛专讬 讗诇讜 讬注砖讜 砖诪讞诪转 讗讘诇 讗讬谉 专讜爪讬诐 讗诇讛 诇讛驻住讬讚 讜讗注"驻 砖讛讗讘诇 诪砖转讻专 讘砖讚讛 诪讜转专 讻讬讜谉 砖诪住专讜 诪转讞诇讛 讘讬讚 讗讞专讬诐 讗讘诇 讜讚讗讬 诇讬转谉 砖讚讛讜 讘讗专讬住讜转 讗讜 讘讞讻专谞讜转 讗讜 讘拽讘诇谞讜转 讘讬诪讬 讗讘诇讜 讗住讜专 讛讜讗: 



讛讞诪专讬谉 讜讛谞诪诇讬谉 讜讛住驻谞讬谉 驻讬' 讗住讜专 诇讛砖讻讬专 讛讗讘诇 讞诪讜专讜 诇讞诪专 讜讙诪诇讜 诇讙诪诇 讜住驻讬谞转讜 诇住驻拽 讘讬诪讬 讗讘诇讜 诪驻谞讬 砖讛讗讬 诪砖转讻专 讘讛谉 讘讬诪讬 讗讘诇讜 讗讘诇 讗诐 讛讬讜 诪讜讞讻专讬谉 讗讜 诪讜砖讻专讬谉 讗爪诇 讗讞专讬诐 诪拽讜讚诐 诇讻谉 讜讗讞"讻 讗讬专注讜 讗讘诇 讛专讬 讗诇讜 讬注砖讜 讜诇讗 讬驻住讬讚讜 讘注讘讜专讜 讜讗注"驻 砖讛讗讘诇 诪砖转讻专 讘讬诪讬 讗讘诇讜 诪讜转专 讜谞诪爪讗 砖讚讬谞诐 讻讚讬谉 讛砖讚讜转 砖讻讬专 讬讜诐 讗驻讬诇讜 讘注讬专 讗讞专转 诇讗 讬注砖讛 驻讬' 诇讗 讬砖讻讬专讜 砖讻讬专 讬讜诐 诇注砖讜转 诪诇讗讻讛 讘砖讚讛 讛讗讘诇 讗讬 讘讻诇 诪诇讗讻转讜 讜讗驻讬诇讜 讘注讬专 讗讞专转 砖讗讬谉 讛讗讘诇 注讜诪讚 砖诐: 



讛讬转讛 诪诇讗讻转 讗讞专讬诐 讘讬讚讜 讘讬谉 讘拽讬讘讜诇转 讘讬谉 砖诇讗 讘拽讬讘讜诇转 诇讗 讬注砖讛 讛讬转讛 诪诇讗讻转讜 讘讬讚 讗讞专讬诐 驻讬' 讘拽讬讘讜诇转 讘讘讬转讜 诇讗 讬注砖讜 讘讘讬转 讗讞专讬诐 讬注砖讜:





专砖"砖

讘诪砖谞讛 诪讬 砖讛驻讱 讻讜'. 诇砖讜谉 讛专注"讘 讜讗讬 诇讗 诪住讬拽 讻讜' 诇讟讞讜谉 讻讜'. 谞专讗讛 讚讗祝 诇转谞讗 讚诪转谞讬转讬谉 讘诪谞讞讜转 (驻讜) 讚诇讗 讛讬讛 讟讜讞谉 讗诇讗 讘驻注诐 讛讙' 讜注"砖 讘讙诪专讗 讛讬讬谞讜 讚讜拽讗 诇诪谞讜专讛 讜诇诪谞讞讜转 讗讘诇 诇讛讚讬讜讟 讚专讱 诇讟讞讜谉 讗祝 讘驻注诐 讛专讗砖讜谉. 转讚注 讚讙诐 讟注讬谞转 拽讜专讛 诇讗 讛讜讝讻专讛 砖诐 讗诇讗 讘驻注诐 讛讘' 讜讛讻讗 诪砖诪注 讚讟讜注谞讛 诪讬讚:



讘诪砖谞讛 砖诐 专讬"讗 讝讜诇祝. 驻专砖"讬 谞讜转谞诐 注"讙 讘讬转 讛讘讚 讻讜'. 讝讛 讙诐 专讬"讛 诪转讬专. 讜诇"谞 诇驻专砖 讝讜诇祝 讚讛讻讗 讻讝讜诇祝 讚讘诪转谞讬转讬谉 讚诇拽诪谉 讚驻讬' 诇转讜讱 讛讞讘讬转. 讚专讬"讛 讗讜诪专 讜诪谞讬讞讛 讻讜'. 驻讬' 讘转讜讱 讛讘讜专 讻诪讜 讘讬讬谉 诇拽诪谉:



讙诪专讗 驻转讞 讘讗讘诇 讜住讬讬诐 讘诪讜注讚. 讜注讬' 驻专砖"讬 讜注诪砖"讻 诇拽诪谉 (讬讝 讘) 讘住"讚:



讙诪' 砖诐 诪砖转讙讬注 注讜谞转 讛诪讬诐 砖诇讜. 注驻专砖"讬. 讜注讬' 讘专讗"砖 驻讬' 讗讞专:



专砖"讬 讚"讛 讻讚讜 诇讙讜祝. 诪讙讜驻转 讛讞讘讬转. 注讬' 专"驻 讛诪谞讬讞 讚讛讬讬谞讜 讻讚 讛讬讬谞讜 讞讘讬转:



专砖"讬 讚"讛 讜讛拽讘诇谞讬诐. 讘住讻讜诐 讻讱 讜讻讱. 专"诇 砖讛诪拽讘诇 讬砖 诇讜 讚讘专 拽爪讜讘. 讜讞讻讬专讜转 讛讜讗 砖诇讘注讛"讘 讬砖 讚讘专 拽爪讜讘 讜讻"讛 讘专砖"讬 砖讘专讬"祝 诇讛讚讬讗. 讜注讬' 讘砖讜"注 讬讜"讚 住讬' 砖"驻 住注讬驻讬 讬"讗 讜讻' 讜讘砖"讱 住拽讬"讘:



专砖"讬 讚"讛 讜讗注"驻 砖讘拽讬讘讜诇转. 转讬讘转 讗讞专讬诐 谞专讗讛 诪讬讜转专转:



转讚"讛 专讬"讗. 讘诪转谞讬转讬谉 诪讞诪讬专 讻讜'. 诇讻讗讜专讛 诪转谞讬转讬谉 讘讞讜讛"诪 讚讗讜专讬讬转讗 讜注"讬 注爪诪讜 讜讻讗谉 讘讗讘诇 讚专讘谞谉 讜注"讬 讗讞专讬诐 讜讻谉 讛讘讬讗 讛谞"讬 讘砖诐 讛讬专讜砖诇诪讬 讚讗驻讬诇讜 诇专讬"讛 诪讜转专 讘讗讘诇 讘诇讗 砖讜诐 砖讬谞讜讬 讻讬讜谉 讚谞注砖讬转 注"讬 讗讞专讬诐. 讜注讬' 讘讬专讜砖诇诪讬 注爪诪讜 讚诪拽砖讛 讙"讻 诪讚专"讬 讗讚专"讬:



转讚"讛 专砖讘"讙. 讜讘爪讬谞注讗 讛住"讚. 讜讗讞"讻 诪转讞讬诇 讚"讞 讬注砖讜 注"讬 讗讞专讬诐. 讜讛讜讗 爪讬讜谉 注诇 讛讗 讚讛讗专讬住讬谉 讻讜' 讛专讬 讗诇讜 讬注砖讜 注"讬 讗讞专讬诐:



讘讗"讚 讜讬"诪 讚讛讗 讻讜' 讻砖诇讗 讬诪爪讗 讗讞专讬诐. 专"诇 讚诇驻讬' 拽诪讗 砖专讬 讗驻讬' 讗诐 讬诪爪讗 讗讞专讬诐 砖讬注砖讜 讗诇讗 砖讗讬谞谉 讗讜诪谞讬谉 讻诪讜转讜. 讜讛驻讜住拽讬诐 讛讗讞专讜谞讬诐 诇讗 讝讻专讜 诪讗讜诪讛 诪讚讘专讬讛诐:



讘讗"讚 诪讬讛讜 讻讜' 诇"讬 讘讞诪专讬谉 讜住驻谞讬谉 讻讜'. 讻爪"诇:



讘住讛"讚 讚讗讬谉 诪讬 砖讬注砖讛 讚"讝 讻讗讜转讜 砖讬砖 诇讜 讗讜诪谞讜转 讻讜'. 讻爪"诇:





讛讙讛讜转 讬注讘"抓

讙诪' 讚讗讬住讜专 诪诇讗讻讛 诪讚讗讜专讬讬转讗 讘诪拽讜诐 驻住讬讚讗 砖专讜 专讘谞谉. 谞"讘 砖讛讻转讜讘 诪住专 诪诇讗讻转 讞"讛 讘讬讚 讞讻诪讬诐 讻诪"砖 [转讜住'] 专讬砖 诪讻诇转讬谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇讗 诪讬讘注讬讗 讘讬诪讬 讗讘诇讜 讚诪讚专讘谞谉. 注讬讬谉 诇拽诪谉 讚祝 讬讚 注"讘 转讜住' 讚"讛 注砖讛 讚讬讞讬讚:





驻转讞 注讬谞讬诐

 讜讛讜讗 住讘专 讗讚诐 讞砖讜讘 砖讗谞讬. 注诪"砖 讗谞讬 讘注谞讬讬 讘住驻' 讛拽讟谉 讘专讻讬 讬讜住祝 讗"讞 住讬' 谞讝"专:

